
	讜诪砖讜诐 讻讬住讜驻讗 讚住讜驻专 讞讬讬砖讬 讜诪讞转诪讬 诇讬讛. 讛讜讛 诪爪讬 诇砖谞讜讬讬 讻讬讜谉 讚讗诪专 诪专 讻砖专 讜诇讗 转注砖讛 讻讜' 讜诇讗住讜拽讬 讻讚诪住讬拽 讘讛转拽讘诇 (诇注讬诇 住讝.) 讗诇讗 诇驻讬 砖讻讘专 讚拽讚拽. 讜诇讗 讞砖 诇讞讝讜专 讜诇讛讗专讬讱 讜诪讻讗谉 讬砖 诇讛讜讻讬讞 讚驻专拽 诪讬 砖讗讞讝讜 住讚专讜 讗讞专 讛转拽讘诇.: 诇讗 诪讬讘注讬讗 讛讬讻讗 讚诇讗 讗诪专 诇讘讬 转诇转讗 讻讜'. 诇讗 诪讬讘注讬讗 拽诪讗 讗转讬 讗驻讬' 诇专''诪 讚拽讗诪专 诇讗 诪讬讘注讬讗 讻转讘讜 讗诇讗 讗驻讬' 转谞讜 讻讬讜谉 讚诪讬讬专讬 讘讘' 讻讚拽讗诪专 讘转专 讛讻讬 诇讗 诪讬讘注讬讗 讛讬讻讗 讚诇讗 讗诪专 诇讘讬 转诇转讗 讗注''讙 讚拽讗讬 诇专讘讬 讬讜住讬 讗讬谉 诇讞讜砖 讚诪讚拽讚拽 讻诇 诇讗 诪讬讘注讬讗 砖讬讻讜诇 诇讜诪专 讜讬砖 住驻专讬诐 讚讙专住讬 诇讗 诪讬讘注讬讗 讛讬讻讗 讚诇讗 讗诪专 诇讘讬 转诇转讗 转谞讜 讗诇讗 讗驻讬诇讜 讗诪专 诇讘讬 转诇转讗 转谞讜: 转谞讬讗 讻讜讜转讬讛 讚专讘 讗砖讬. 诇讻讗讜专讛 诪砖诪注 讚诇讗 诪讬讬转讬 诪讬谞讛 专讗讬讛 讗诇讗 讚诇讗 诪讜讚讛 专' 讬讜住讬 讘讗讜诪专 讗诪专讜 讗讘诇 讛专讘 专讘讬 讗诇讞谞谉 驻讬专砖 讘砖诐 专' 讬爪讞拽 讚诪讜讻讞 诪讬谞讛 讚诇讗 诪讬讘注讬讗 拽讗诪专 讻讚诪砖谞讬 专讘 讗砖讬 讚讜讚讗讬 讗讬 讛讜讬 转谞讬 谞讻转讜讘 讙讟 诇讗砖转讱 讻讜' 讛讜讛 讚讬讬拽讬谞谉 讛讗 讗诪专 转谞讜 谞讜转谞讬谉 讻讚讚讬讬拽 讗诪转谞讬' 讜讛讜讬 专讬砖讗 专''诪 讗讘诇 讛砖转讗 讚谞拽讟 讻转讘 讛住讜驻专 诇砖诪讛 讚诪砖诪注 讛讗 讗诐 讗诪专 诇砖讜诐 讗讚诐 诪讛谞讬 讜讛讗 诇讬转讗 讚讗驻讬诇讜 诇专''诪 诇讗 诪讛谞讬 讗诇讗 讜讚讗讬 诇讗 诪讬讘注讬讗 拽讗诪专 诇讗 诪讬讘注讬讗 诇讗 讗诪专 讻转讘讜 讗诇讗 讗驻讬' 讗诪专 讻转讘讜 讜诇讗 诪讬讘注讬讗 讚诇讗 讗诪专 转谞讜 讻讜' 讻讚讚讬讬拽 讗诪转谞讬': 拽讜诇讜 诇讗驻讜拽讬 诪讚专讘 讻讛谞讗 讻讜'. 讜讗''转 讜讗诪讗讬 谞拽讟 诪讚专讘 讻讛谞讗 诪诪转谞讬' 谞诪讬 讗转讬讗 诇讗驻讜拽讬 讚诪讻砖专讛 讘讛专讻谞转 讛专讗砖 讘诇讗 拽讜诇 讜讬''诇 讚诪住转讘专讗 讚讛专讻谞讛 讚诪转谞讬' 诪讛谞讬 讻诪讜 拽讜诇 讻讬讜谉 讚拽讬诐 诇谉 砖诪转专爪讛 诇讗 讘注讬谞谉 砖诪讬注转 讛拽讜诇 讻诪讜 转谉 讙讟 讝讛 诇讗砖转讬 讗诐 讛讬讛 讝讻讜转 诇讛 诇讗 讛讬讛 讬讻讜诇 诇讞讝讜专 讘讜 讜讗注''驻 砖讛讬讗 讗讬谞讛 讗讜诪专转 讻诇讜诐 讻讬讜谉 砖讛讬讗 诪转专爪讛 讘诇讗 砖诪讬注转 拽讜诇讛 讛讜讬 砖诇讜讞讛 讜讘讘专讬讬转' 讚谞拽讟 注讚 砖讬砖诪注讜 拽讜诇讜 诇讗 砖谞讛 讗诇讗 诇诪注讜讟讬 讞专砖 讚专讘 讻讛谞讗 讚诪住转讘专 诇诪注讜讟讬: 诪讛讬讜诐 讗诐 诪转讬 诪注讻砖讬讜 讗诐 诪转讬 讛专讬 讝讛 讙讟. 讻转讘 专''转 诪讛讬讜诐 讗诐 诪转讬 讗诐 诪转 讘讜 讘讬讜诐 诇讗 讬讚注谞讗 诪讛 讗讚讜谉 讘讛 讜诇专讘讬谞讜 讗诇讞谞谉 谞专讗讛 讚诪讛讬讜诐 讛讜讬 讻诪讜 诪注讻砖讬讜 讜讚注转讜 砖讬讛讗 讙讟 诇讗诇转专 讚诪住转诪讗 讚诇讻讱 谞讜转谉 讙讟 砖讬专讗 诇诪讜转 讜讻讬 讗讬谉 诇讜 诇讬专讗 砖诪讗 讬诪讜转 讘讜 讘讬讜诐 讗诇讗 讜讚讗讬 诇讗诇转专 拽讗诪专 砖讬讛讗 讙讟 讜诪讻诇 诪拽讜诐 谞讻讜谉 诇讛讞诪讬专: 讛讻讬 讗诪专 专讘 讛诇讻讛 讻专讘讬 讬讜住讬. 讜讛讗 讚讗诪专讬谞谉 讘驻专拽 讘转专讗 (诇拽诪谉 驻讛:) 讛转拽讬谉 专讘 讘讙讬讟讗 诪谉 讬讜诪讗 讚谞谉 讜诇注诇诐 讜诇讗驻讜拽讬 诪讚专讘讬 讬讜住讬 讗讬谉 讝讛 讗诇讗 诇砖讜驻专讗 讘注诇诪讗 讚讛讗 讻专讘讬 讬讜住讬 住''诇 讻讚讗诪专 讛讻讗 讜讗讬转 讚讙专讬住 诇拽诪谉 专讘讗 诇驻讬 讝讛 爪专讬讱 诇讜诪专 谞诪讬 讚诇砖讜驻专讗 讚砖讟专讗 转拽谉 讚讛讗 讗诪专 讘住诪讜讱 讚诇专讘讗 驻砖讬讟讗 诇讬讛 讚讛诇讻讛 讻专讘讬 讬讜住讬 讗驻讬诇讜 讘注诇 驻讛 讜讻谉 驻讬专砖 讘拽讜谞讟专住 诇拽诪谉 [讜注讬' 转讜住' 诇注讬诇 诇讟: 讚''讛 诪砖讜诐]:





专诪讘"谉

拽讜诇讜 诇讗驻讜拽讬 诪讚专讘 讻讛谞讗 讗诪专 专讘 讜讻讜'. 诪驻讜专砖 讘转讜住驻讜转 讚讻讬讜谉 讚诪诪注讟 诪转讜讱 讛讻转讘 讚讞专砖 讜讛讬讬谞讜 诪砖讜诐 讚讚注转讗 砖讙讬砖转讗 讛讬讗 讗讘诇 讘专讬讗 砖砖诇讞 讻转讘讜 诪诪讚讬谞转 讛讬诐 讻转讘讜 讜转谞讜 讙讟 诇讗砖转讬 讻讜转讘讬谉 讜谞讜转谞讬谉 讜诇讗 讘注讬 砖诪讬注讛 诪驻讬讜 诪诪砖. 讜诪"诪 拽讜诇讜 诇讗讜 讚讜拽讗 讚讛讗 讗讬讻讗 讛专讻谞转 讛专讗砖 讚诪转谞讬' 讜讘讬专讜砖诇诪讬 讗诪专讜 讛讬讗 砖诪讬注转 讛拽讜诇 讛讬讗 讛专讻谞转 讛专讗砖.





专砖讘"讗

 拽讜诇讜 诇讗驻讜拽讬 诪讚专讘 讻讛谞讗 讗诪专 专讘. 讚讗诪专 讞专砖 砖讬讻讜诇 诇讚讘专 诪转讜讱 讛讻转讘 讻讜转讘讬谉 讜谞讜转谞讬谉 讙讟 诇讗砖转讜, 讜讛专讻谞转 讛专讗砖 讚诪转谞讬转讬谉 诇讗 诪诪注讟讛 讘专讬讬转讗, 讻讚讙专住讬谞谉 讘讬专讜砖诇诪讬 讛讜讗 拽讜诇讜 讛讜讗 讛专讻谞转 专讗砖讜, 讜讻转讜讘 讘转讜住驻讜转 讚诇讗 诪诪注讟讬谞谉 讗诇讗 讞专砖 砖讬讻讜诇 诇讚讘专 诪转讜讱 讛讻转讘 诪砖讜诐 讚住转诐 讞专砖 诇讗讜 讘专 讚注转 讛讜讗 诇驻讬讻讱 讗祝 注诇 驻讬 砖讻讜转讘 讘讻转讘 讬讚讜 诇讗 讞砖讘讬谞谉 诇讬讛 讘专 讚注转 诇住诪讜讱 注诇 讻转讬讘转讜, 讗讘诇 驻拽讞 砖讻转讘 讘讻转讘 讬讚讜 讻讜转讘讬谉 讜谞讜转谞讬谉 讙讟 诇讗砖转讜, 讜讻谉 讗诐 砖诇讞 讘讻转讘 讬讚讜 诪诪讚讬谞转 讛讬诐 诇讻转讜讘 讜诇讬转谉 讙讟 诇讗砖转讜 讜注讚讬诐 讞转讜诪讬谉 注诇 讻转讘 讬讚讜 讚诇讗 诪讝讬讬祝 讛讜讗, 讻讜转讘讬谉 讜谞讜转谞讬谉 讜诇讗 讘注讬谞谉 注讚 砖讬砖诪注讜 拽讜诇讜, 讚讛讗 诪讻诇 诪拽讜诐 拽讜诇讜 诇讗讜 讚讜拽讗 讚讛讗 讗讬讻讗 讛专讻谞转 讛专讗砖, 讜诪讬讛讜 讘转讜住驻转讗 诇讗 诪砖诪注 讛讻讬 讚讙专住讬谞谉 讛转诐 讘驻专拽 砖谞讬 讻转讘 住讜驻专 诇砖诪讛 讜讞转诪讜 讛注讚讬诐 [讘讻转"讬 砖诇讗] 诇砖诪讛 讗祝 注诇 驻讬 砖讻转讘讜讛讜 讜讞转诪讜讛讜 讜谞转谞讜讛讜 诇讜 讜谞转谞讜 诇讛 讛专讬 讛讙讟 驻住讜诇 注讚 砖讬讗诪专 诇住讜驻专 讻转讜讘 讜诇注讚讬诐 讞转讜诪讜 讜诇讗 注讜讚 讗诇讗 讗驻讬诇讜 讻转讘 讘讻转讘 讬讚讜 讜讗诪专 诇住讜驻专 讻转讜讘 讜诇注讚讬诐 讞转讜诪讜 讗祝 注诇 驻讬 砖讻转讘讜讛讜 讜讞转诪讜讛讜 讜谞转谞讜讛讜 诇讜 讜讞讝专 讜谞转谞讜 诇讛 讛专讬 讛讙讟 驻住讜诇 注讚 砖讬砖诪注讜 讗转 拽讜诇讜 砖讬讗诪专 诇住讜驻专 讻转讜讘 讜诇注讚讬诐 讞转讜诪讜, 讗诇诪讗 讗驻讬诇讜 讘驻拽讞 讗讬谉 讻讜转讘讬谉 注讚 砖讬砖诪注讜 讗转 拽讜诇讜 诪诪砖 讚讛转诐 诇讗 诪砖转注讬 讘讞专砖 讜讗讬 谞诪讬 讘讛专讻谞转 讛专讗砖 讻诪转谞讬转讬谉 讜讻讟注诪讗 讚诪转谞讬转讬谉 [讘谞讚驻住: 讚讬专讜砖诇诪讬] 讚讛讬讗 讛专讻谞转 讛专讗砖 讛讜讗 拽讜诇讜, 讜讛讻讬 谞诪讬 讙专住讬谞谉 诇讛 讘讬专讜砖诇诪讬 讘驻讬专拽讬谉 讚讛讻讗 转谞讬 讞专砖 砖转专诐 讗讬谉 转专讜诪转讜 转专讜诪讛 讜讻讜' 讗讘诇 讗诐 讛讬讛 驻拽讞 讜谞转讞专砖 讻讜转讘 讜讗讞专讬诐 诪拽讬讬诪讬谉 讻转讘 讬讚讜 讜讻讜' 讛转讬讘 专讘讬 讗讘讗 讘专 诪诪诇 讜讛讗 诪转谞讬转讗 驻诇讬讙讗 讛专讬 砖讻转讘 讘讻转讘 讬讚讜 诇住讜驻专 讜讻转讘 讜诇注讚讬诐 讜讬讞转讜诪讜 讗祝 注诇 驻讬 砖讻转讘讜讛讜 讜讞转诪讜讛讜 讜谞转谞讜讛讜 诇讜 讜讞讝专 讜谞转谞讜 诇讛 讗讬谞讜 讙讟 讗诪专 专讘讬 讬讜住讛 讗诪讜专 讚讘转专讗 讜诇讬转 讛讬讗 驻诇讬讙讗 讗讬谞讜 讙讟 注讚 砖讬砖诪注讜 讗转 拽讜诇讜 讜诇讗 讗驻讬诇讜 讛专讻讬谉 讘专讗砖讜 讜讗转诪专 诇讬转 讻谉 讗诪专 专讘讬 诪谞讗 讗讬转 讻谉 讛讬讗 砖诪讬注转 讛拽讜诇 讛讬讗 讛专讻谞转 讛专讗砖, 讜讗诐 讻谉 诪讬 砖砖诇讞 讘讻转讘 讬讚讜 诪诪讚讬谞转 讛讬诐 诇讻转讜讘 讜诇讬转谉 讙讟 诇讗砖转讜 讗讬谉 讻讜转讘讬谉 讜谞讜转谞讬谉.





讛诪讗讬专讬

讘驻专拽 讬砖 谞讜讞诇讬谉 谞讞诇拽讜 专' 讬讛讜讚讛 讜专' 讬讜住讬 讘讻讜转讘 谞讻住讬讜 诇讘谞讜 诇讗讞专 诪讜转讜 砖诇讚注转 专' 讬讛讜讚讛 爪专讬讱 砖讬讻转讜讘 诇讜 诪讛讬讜诐 讜诇讗讞专 诪讬转讛 讜诇专' 讬讜住讬 讗讬谞讜 爪专讬讱 讗诇讗 砖讬拽谞讛讜 诇讗讞专 诪讬转讛 讜讝诪谞讜 砖诇 砖讟专 诪讜讻讬讞 砖诪讛讬讜诐 讛讜讗 诪拽谞讛 讜驻住拽 专讘 诇砖诐 讻专' 讬讜住讬 讜讬转讘讗专 诪住讜讙讬讗 讝讜 砖讻砖诐 砖讗诪专讛 专' 讬讜住讬 讘诪转谞讛 讻讱 讛讜讗 讗讜诪专讛 讘讙讟 讜讗"讻 诇讚注转讜 讗祝 讛专讬 讝讛 讙讬讟讬讱 讗诐 诪转讬 讗讜 讛专讬 讝讛 讙讬讟讬讱 诇讗讞专 诪讬转讛 讛讜讬 讙讟 讜诪"诪 诇注谞讬谉 讙讟 讗讬谉 讛诇讻讛 讻专' 讬讜住讬 砖讛专讬 专讘 注爪诪讜 砖讗诪专 讘诪转谞讛 讛诇讻讛 讻专' 讬讜住讬 讗诪专 讘驻专拽 讛诪讙专砖 诪谉 讬讜诪讗 讚谞谉 诇讗驻讜拽讬 诪讚专' 讬讜住讬 讜诪"诪 讬砖 驻讜住拽讬诐 讗祝 讘诪转谞讛 讻专' 讬讛讜讚讛 讻诪讜 砖讘讬讗专谞讜 讘诪拽讜诪讜:





转讜住驻讜转 专讬"讚

转谞讬讗 讻讜转讬讛 讚专讘 讗住讬 讻转讘 讛住讜驻专 诇砖诪讛 讜讞转诪讜 注讚讬诐 诇砖诪讛 讗祝 注诇 驻讬 砖讻转讘讜讛讜 讜讞转诪讜讛讜 讜谞转谞讜讛讜 诇讜 讜讞讝专 讜谞转谞讜 诇讛 讛专讬 讛讙讟 讘讟诇 注讚 砖讬砖诪注讜 拽讜诇讜 砖讬讗诪专 诇住讜驻专 讻转讜讘 讜诇注讚讬诐 讞转讜诪讜 讬砖诪注讜 诇讗驻讜拽讬 诪诪"讚 诪讜讚讛 专' 讬讜住讬 讘讗讜诪专 讗诪专讜 拽讜诇讜 诇讗驻讜拽讬 诪讚专讘 讻讛谞讗 讗诪专 专讘 [讚讗诪专] 讞专砖 砖讬讻讜诇 诇讚讘专 诪转讜讱 讛讻转讘 讻讜转讘讬诐 讜谞讜转谞讬谉 讙讟 诇讗砖转讜:



诪转谞讬' 讝讛 讙讬讟讬讱 讗诐 诪转讬 讝讛 讙讬讟讬讱 诪讞讜诇讬 讝讛 [讝讛] 讙讬讟讬讱 诇讗讞专 诪讬转转讬 诇讗 讗诪专 讻诇讜诐:



诪讛讬讜诐 讗诐 诪转讬 诪注讻砖讬讜 讗诐 诪转讬 讛专讬 讝讛 讙讟 诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讜讗诐 诪转 讞讜诇爪转 讜诇讗 诪转讬讘诪转. 驻讬' 讝讛 讙讬讟讬讱 讗诐 诪转讬 诪砖诪注 砖讬讛讗 讙讟 诇讗讞专 砖讗诪讜转 讜诪砖讜诐 讛讻讬 诇讗 讗诪专 讻诇讜诐 砖讗讬谉 讙讟 诇讗讞专 诪讬转讛 讚讘注讬' 砖讬讛讗 讛诪讙专砖 讞讬 讘砖注转 拽谞讬谉 讛讙讟 讜讛讙讟 讛讝讛 讗讬谞讜 拽讜谞讛 讻"讗 诇讗讞专 诪讬转讛. 讝讛 讙讬讟讬讱 诪讞讜诇讬 讝讛 驻讬' (讛讗讬) [注诇] 讗诐 诪转讬 拽讗讬 讘讬谉 讗诐 讗讜诪专 诇讛 讝讛 讙讬讟讬讱 讗诐 诪转讬 讘讬谉 讗诐 讗诪专 诇讛 讝讛 讙讬讟讬讱 讗诐 诪转讬 诪讞讜诇讬 [讝讛] 讜诪转 诇讗 讗诪专 讻诇讜诐 讜诪转讬讘诪转 (讜诇讗 讗诪专讬谞谉 砖诪讗 谞砖转谞讛 讞诇讬讜 讜诇讗 诪转 诪讗讜转讜 讛讞讜诇讬) 讛讻讬 诪砖诪注 讗诐 诪转讬 诪讞讜诇讬 讗讜 讗诐 诇讗 讗注诪讜讚 诪讞讜诇讬 讜讛专讬 诪转 讜诇讗 注诪讚 讜讻讬讜谉 讚讗讬谞讜 拽讜谞讛 讗诇讗 诇讗讞专 诪讬转讛 诇讗 讗诪专 讻诇讜诐. 讗讘诇 讗诐 讗诪专 诪讛讬讜诐 讗诐 诪转讬 讗讜 诪注讻砖讬讜 讗诐 诪转讬 讛专讬 讝讛 讙讟 讚讻讬讜谉 讚讗诪专 诪讛讬讜诐 讗讜 诪注讻砖讬讜 诇诪驻专注 讛讜讗 拽讜谞讛 诪砖注讛 砖诪住专讜 讘讬讚讛 讜讗讬谉 讝讛 讙讟 诇讗讞专 诪讬转讛 讜讻砖讗诪专 诪讛讬讜诐 讜诇讗讞专 诪讬转讛 诪住驻拽讗 诇谉 讗讬 转谞讗讛 讛讜讬 讜讻讗讬诇讜 讗诪专 诪讛讬讜诐 讗诐 诪转讬 讚诪讬 讜拽讜谞讛 诇诪驻专注 讗讬 讞讝专讛 讛讜讬 砖转讞讬诇讛 讗诪专 诪讛讬讜诐 讜讗讞"讻 讞讝专 讜讗诪专 砖诇讗 讬讛讗 讙讟 讗诇讗 诇讗讞专 诪讬转讛 讜讗讬谞讜 讻诇讜诐 讛诇讻讱 诪住驻讬拽讗 讞讜诇爪转 讚诇诪讗 讞讝专讛 讛讜讬 讜诇讗 讛讜讬 讙讬讟讗 讜讗讬谞讛 诪转讬讘诪转 讚诇诪讗 转谞讗讛 讛讜讬 讜讛讜讬 讙讬讟讗 讜诇讗 讚诪讬 诇诪转谞讛 讚讻转讘 讘讬讛 诪讛讬讜诐 讜诇讗讞专 诪讬转讛 讜讛讬讗 拽讬讬诪转 讚讛转诐 讗诪专讬谞谉 讙讜驻讗 诪讛讬讜诐 讜驻讬专讗 诇讗讞专 诪讬转讛 讗讘诇 讛讻讗 诇讬讻讗 诇诪讬诪专 讛讻讬:



专讘讛 讘专 讗讘讜讛 讞诇砖 注讬讬诇 诇讙讘讬讛 专讘 讛讜谞讗 讜专讘 谞讞诪谉 讜专讘讗 讗"诇 专讘 讛讜谞讗 诇专讘 谞讞诪谉 讘注讬 诪讬谞讬讛 诪专讘讛 讛诇讻讛 讻专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 注诇讬讜 讜诇讗 讘注讬谞谉 诪讛讬讜诐 讗讬 诇讗 讘注讗 诪讬谞讬讛 讗"诇 讛讻讬 讗诪专 专讘 讛诇讻讛 讻专' 讬讜住讬 讜诇讬转 讛诇讻转讗 讻专' 讬讜住讬 诪讚讗诪专讬' 诇拽诪谉 讘驻专拽讬谉 讜专讘讜转讬谞讜 讛转讬专讜讛 诇讬谞砖讗 讜住讘专讬 诇讛 讻专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 注诇讬讜 讜诇讗 讛讜讚讜 诇讜 讻诇 住讬讬注转讜 讗诇诪讗 讗讬谉 讛诇讻讛 讻诪讜转讜 讜讘驻专拽讬谉 诇拽诪谉 讗诪专讬谞谉 诪谉 讬讜诪讗 讚讬谉 诇讗驻讜拽讬 诪讚专' 讬讜住讬 讚讗诪专 讝诪谞讜 砖诇 砖讟专 诪讜讻讬讞 注诇讬讜:





诪讛专砖"讗 - 讞讬讚讜砖讬 讛诇讻讜转

转讚"讛 转"讻 讚专讘 讗砖讬 诇讻讗讜专讛 讻讜' 讗诇讗 讚诇讗 诪讜讚讛 专"讬 讘讗讜诪专 讗诪专讜 讻讜' 注讻"诇 砖讬注讜专 讚讘专讬讛诐 诇讻讗讜专讛 讻谉 讛讜讗 讚诇讗 诪讬讬转讬 专讗讬讛 讗诇讗 讚诇讗 诪讜讚讛 专"讬 讘讗讜诪专 讗诪专讜 讜讗"讻 讛讜讗 诪讗讬 拽讗诪专 转"讻 讚专讘 讗砖讬 讚讛讗 诇讗讜拽诪转讗 拽诪讬讬转讗 讚专讬砖讗 专"诪 讜住讬驻讗 专"讬 谞诪讬 驻讜住诇 专"讬 讘讗讜诪专 讗诪专讜 讗讘诇 专"讗 驻讬' 讻讜' 讚诪讜讻讞 诪讬谞讛 讚诇讗 诪讘注讬讗 拽讗诪专 讻讜' 讚讛砖转讗 谞讬讞讗 讚讛讬讬谞讜 转"讻 讚专讘 讗砖讬 讜拽"诇:


讘讚"讛 讛讻讬 讗诪专 专讘 讻讜' 讗讬谉 讝讛 讗诇讗 诇砖讜驻专讗 讻讜' 讚讛诇讻讛 讻专"讬 讗驻讬诇讜 讘注诇 驻讛 讻讜' 注讻"诇 拽"拽 讗讬 讙专住讬谞谉 讛转诐 专讘 讗讬讻讗 诇诪讬诪专 砖驻讬专 讚诇讗 住"诇 讛诇讻讛 讻专"讬 讘注"驻 讜诇讗 讗讬爪讟专讬讱 诇谉 诇诪讬诪专 讛转诐 诪砖讜诐 砖讜驻专讗 讚砖讟专讬 讜拽"诇:





专砖"砖

讘诪砖谞讛 讝讛 讙讬讟讱 诪讞讜诇讬 讝讛. 讘诪砖谞讬讜转 讛讙讬' 讗诐 诪转讬 诪讞讜诇讬 讝讛 讗讘诇 诪驻专砖"讬 讜讛专注"讘 诪讜讻讞 讚诇"讙 讗诐 诪转讬 讜讻"讛 讘讙讬' 讛专讬"祝 讜讛专讗"砖. 讗讻谉 讛专诪讘"诐 讙专讬住 诇讛讜 讜诇讗 讬驻讛 注砖讛 讛转讜讬"讟 砖讛注转讬拽讜 讜诇讗 讛注讬专 讻诇讜诐:



砖诐 讝讛 讙讬讟讱 诇讗讞专 诪讬转讛 诇讗"讻. 讗祝 讚讝讛 讗转讬 讘诪讻砖"讻 讚讗诐 诪转讬 谞拽讬讟 诇讛 诪砖讜诐 住讬驻讗 讘讗诐 讗诪专 诪讛讬讜诐 讬砖 讞讬诇讜拽 讘讬谞讬讛诐. 讜讛转讜讬"讟 谞讚讞拽 讘讝讛 讜注讬' 讘讚讘专讬讜 专驻"讘 讚谞讚专讬诐:



转讚"讛 讛讻讬. 讜讛讗 讻讜' 讛转拽讬谉 专讘 讻讜'. 诪讛 砖讛拽砖讛 讛诪讛专砖"讗 讚诇诪讗 专讘 诇讗 住"诇 讻专' 讬讜住讬 讘注"驻 诇拽"诪 讚砖诐 诪讬讬专讬 讘谞讜住讞 讻转讬讘转 讛讙讟. 讜讗讜诇讬 诪砖讜诐 讞砖砖 砖诪讗 讬讗诪专 砖讻"诪 讘注转 谞转讬谞转 讛讙讟 讗诐 诪转讬 讘诇讗 诪讛讬讜诐 讜注讬' 诇拽诪谉 注"讘 讘转讚"讛 讗讬 讜讘诪砖"讻 砖诐:





讞讬讚讜砖讬 专讘讬 注拽讬讘讗 讗讬讙专

转谞讬' 诪讛讬讜诐 讗诐 诪转讬. 诇讻讗讜专讛 拽砖讛 讚讗讬讱 诪讬讬专讬. 讗讬 讘讚诇讗 讻驻讬诇 诇讜诪专 讗诐 诇讗 诪转讬 诇讗 讬讛讬' 讙讟 讗"讻 讛讜讬 转谞讗讬 讚诇讗 讻驻诇讬 诇转谞讗讬. 讚讛转谞讗讬 讘讟诇 讜诪注砖讛 拽讬讬诐 讜诪讙讜专砖转 诪讬讚. 讜讗讬 讘讚讻驻诇讬 诇转谞讗讬 诇"砖 诇讜诪专 讚讛讜讬 讞讝专讛. 讚讗诐 讻讜讜谞转讜 诇讗讞"诪 诇讞讜讚 诇"砖 注谞讬谉 讻驻讬诇讗, 诪讬讛讜 讘讝讛 讬"诇 讚讛讜讬 住驻拽 讗讬 讛讜讬 转谞讗讬 讜诪讙讜专砖转 诪讬讚 讚讛转谞讗讬 讘讟诇 讜诪注砖讛 拽讬讬诐. 讗讜 讚讛讜讬 讞讝专讛 讜讗讬谞讛 诪讙讜专砖转 讻诇诇 讚讗讬谉 讙讟 诇讗讞"诪. 讗讱 诇砖讜谉 专砖"讬 砖讻' 诪住驻拽讗 诇谉 讗诐 转谞讗讬 讜讻讬讜谉 砖诪转 讗转拽讬讬诐 讛转谞讗讬 诪砖诪注 讚诇爪讚 讛转谞讗讬 讘注讬 砖讬转拽讬讬诐 讛转谞讗讬. 讜讗驻砖专 讚专砖"讬 谞拽讟 诪诇转讗 讚驻住讬拽讗 讚讘讗诐 谞转拽讬讬诐 转诇讬' 诪诇转讗 讘驻诇讜讙转讗 讚专"诪 讜讞讻诪讬诐 讗讬 讘注讬 转谞讗讬 讻驻讜诇. 讜诇讝讛 谞拽讟 专砖"讬 讚注讻"驻 讘诪转 诪讙讜专砖转 诇诪驻专注. 讗讜 讚讬"诇 讚诪转谞讬' 诇讗 讗转讬讗 讻专"诪 讚讘注讬 转谞讗讬 讻驻讜诇. 讜讗讜诇诐 注讚讬讬谉 讬砖 诇注' 讘驻诇讜讙转讗 讚专讘 讜砖诪讜讗诇 讘拽讬讚讜砖讬谉 (讚祝 谞讟) 讙讘讬 诪注讻砖讬讜 讜诇讗讞专 诇' 讬讜诐 讚专讘 住讘专 住驻拽 转谞讗讬 住驻拽 讞讝专讛. 讜砖诪讜讗诇 住讘专 讜讚讗讬 转谞讗讬 讜讛讜讬 住驻拽 诪拽讜讚砖转 注讚 诇' 讬讜诐. 讘讝讛 讬拽砖讛 讛讗 诪讚讗诪专 专讘 讚讛讜讬 住驻拽 转谞讗讬 注"讻 讚诪讬讬专讬 讘诇讗 讻驻诇讬. 讜讻讬讜谉 砖讻谉 诇砖诪讜讗诇 讚讗诪专 讛讜讬 转谞讗讬 转讛讬' 诪拽讜讚砖转 诪讬讚 诇专讗砖讜谉 讚讛讗 砖诪讜讗诇 住讘专 讻专"诪 讻讚讗诪专讬' 讗转拽讬谉 砖诪讜讗诇 讘讙讬讟讬谉, 讜讗"讻 讻讬讜谉 讚诇讗 讻驻诇讬讛 讬讛讬' 讛讚讬谉 讚转谞讗讬 讘讟诇 讜诪注砖讛 拽讬讬诐, 讜讗驻砖专 诇讜诪专 讚驻诇讬讙讬 讘驻讬专讜砖讗 讚诪转谞讬' 讜讛讬讬谞讜 讚专讘 住"诇 讚诇讬砖谞讗 讚诪注讻砖讬讜 讜诇讗讞专 诇' 讘诇讗 讻驻诇讬' 讛讜讬 住驻拽 转谞讗讬 诪砖"讛 诪驻专砖讬谞谉 诪转谞讬' 讻驻砖讟讗 诪拽讜讚砖转 讜讗"诪 诇注讜诇诐. 讜讛讬讬谞讜 讚诪讬讬专讬 讘诇讗 讻驻诇讬' 诪砖"讛 拽转谞讬 讜讗"诪 讜讛讬讬谞讜 讚讗驻砖专 讚讛讜讬 转谞讗讬 讜诪拽讜讚砖转 诪讬讚 诇专讗砖讜谉. 讗讜 讚讛讜讬 讞讝专讛 讜诪拽讜讚砖转 诇砖谞讬 诇注讜诇诐 讗讘诇 砖诪讜讗诇 住"诇 讚讗祝 讘诇讗 讻驻诇讬 讛讜讬 诇砖讜谉 转谞讗讬 讜诪讜讻专讞 讘讗诪转 讚诪转谞讬' 诪讬讬专讬 讘讻驻诇讬讛 讜讗"诪 讚拽转谞讬 讛讬讬谞讜 专拽 注讚 诇' 讬讜诐. 讗讘诇 讗诇讜 诇讗 讻驻诇讬' 讛讬转' 诪拽讜讚砖转 诇讗诇转专 诇专讗砖讜谉. 讜讘讗诪转 诇专讘 讜砖诪讜讗诇 诇讗 讗讬讬专讬 讘讞讚 讙讜讜谞讗 讚诇专讘 讗讬讬专讬 讘讚诇讗 讻驻诇讬'. 讜诇砖诪讜讗诇 讗讬讬专讬 讘讻驻诇讬'. 讗诇讗 讚诪诪讬诇讗 谞砖诪注 讚驻诇讬讙讬 诪讚诇讗 讗讜拽讬 砖诪讜讗诇 讻驻砖讟讗 讜讻专讘. 注"讻 住"诇 讚讗祝 讘讚诇讗 讻驻诇讬' 讛讜讬 讜讚讗讬 转谞讗讬, 讜诇砖讬讟转 讛专诪讘"诐 诪专讜讜讞 讟驻讬 讚讬"诇 讘诪注讻砖讬讜 诇讗 讘注讬 讚讬谞讬 转谞讗讬诐 讜讗转讬' 讛讻诇 讻驻砖讜讟讜. 讜拽"诇:


转讚"讛 诪讛讬讜诐 讗诐 诪转讬. 诇讗 讬讚注谞讗 诪讛 讗讬讚讜谉 讘讬'. 讛谞讛 诇驻"讝 讛"谞 诇注谞讬谉 讝诪谞讜 砖诇 砖讟专 诪讜讻讬讞 注诇讬讜 诇讗 讛讜讬 专拽 诪住讜祝 讛讬讜诐. 讜讻诪"砖 讛专诪讘"谉 讜讛专"谉 讘砖讬讟转 专"转. 讗讘诇 诪"诪 诪砖诪注 讚讻诪讜 讚诪住驻拽讗 诇专"转 讘诪讛讬讜诐 讛"谞 讛住驻拽 诇注谞讬谉 讝诪谞讜 砖诇 砖讟专, 讚讗"诇 讚诇注谞讬谉 讝诪谞讜 砖"砖 讗讬谞讜 诪讜讻讬讞 专拽 诪住讜祝 讛讝诪谉 讜专拽 诪讛讬讜诐 诪住驻拽讗 讚讗"讻 讗讱 讗诪专讬' 讚专讘 讚讗转拽讬谉 诪讬讜诪讗 讚谞谉 讜诇注诇诐 诇讗驻讜拽讬 诪讚专"讬 讛讗 讬"诇 讚讛讜爪专讱 诇转拽谉 诪讬讜诪讗 讚谞谉 讜诇注诇诐 诇注谞讬谉 讗诐 诪转 讘讜 讘讬讜诐. 讗注"讻 讘专讜专 讚讛讗 讘讛讗 转诇讬讗 讚诇讗讜转讜 爪讚 讚诪讛讬讜诐 讛讜讬 讻诪注讻砖讬讜 讛"谞 诇注谞讬谉 讝诪谞讜 砖"砖 诪讜讻讬讞.
讜诇驻"讝 讬"诇 讛讗 讚讻' 转讜住' 专讬砖 讻转讜讘讜转 (讚祝 讘' 注"讘) 讚"讛 诇讗驻讜拽讬 诪专讘讜转讬谞讜 讜讻讜' 讗"谞 讛讗 讚讻' 讘讜 砖讘讜注 讗讜 砖谞讛 讻讜'. 诇讻讗讜专讛 转诪讜讛 讚诪"砖 讝诪谉 讛讬讜诐 讗讜 讝诪谉 讛砖讘讜注. 讜诇驻诪"砖 讛诪讛专砖"讗 讘讻讜讜谞转 拽讜砖讬' 讛转讜住' 讚讗讚专讘讗 讻讬讜谉 讚爪专讬讱 诇讻转讜讘 讝诪谉 讗讬谉 讻讗谉 讛讜讻讞讛. 讜讻' 讚诪"诪 诪讜讻讞 诪讚诇讗 讻' 砖讘讜注 讗讜 砖谞讛 注"砖. 讗"讻 谞讬讞讗 讚转讬专爪讜 讚讻转讜讘 讘讜 讘讗诪转 砖讘讜注 讗讜 砖谞讛 讚讘讝讛 诇讬讻讗 讝诪谉 诪讜讻讬讞 讚讛讗 讛讜爪专讱 诇讻转讜讘 讝诪谉. 讚讙讟 砖讗"讘 讝诪谉 驻住讜诇. 讗讘诇 讘讗诪转 讚讘专讬 讛诪讛专砖"讗 转诪讜讛讬诐 诇注谞"讚 讚讗讬讱 砖讬讬讱 诇讜诪专 诪讚讻' 讝诪谉 讛讬讜诐 讜诇讗 讻' 讝诪谉 讛砖讘讜注 讚诪讛 讛驻专砖 讘讬谉 讝讛 诇讝讛. 讜讗"讻 讘讻' 讘讜 砖谞讛 谞讬诪讗 诪讚诇讗 讻' 讘讜 砖讘讜注 讜讗讬谉 诇讚讘专 住讜祝. 讜诇讝讛 讛讬' 谞专讗' 诇注谞"讚 讘讻讜讜谞转 拽讜砖讬讬转' 讻讬讜谉 讚谞专讗' 诪转讜讱 住讜讙讬讬谉 讚讻诇 讛谞讱 讚讛"讝 讙讬讟讬讱 诪讬讬专讬 讘转谞讗讬 讘注"驻 讜诇讝讛 拽讜砖讬讬转诐 讛讬' 讚讛讗 注"讻 诪讜讻讞 讚讻转讘讜 讝诪谉 讚讗祝 讚讗诐 诪转讬 注爪诪讜 讛讜讬 讝诪谉 讚讝讛讜 讘注爪诪讜 讛讝诪谉 诇注转 砖讬诪讜转 讚讘讝讛 诇讬讻讗 砖讜诐 讞砖砖 讚讞讬驻讜讬. 讜讻讚讜诪讛 讚讗诐 谞讬讞讜砖 砖转讗诪专 砖讻讘专 谞转讙专砖讛 诪讝诪谉 专讘 诪诪讬诇讗 爪专讬讻讬' 诇讜诪专 砖讻讘专 诪转 讙"讻. 讗"讻 讙诐 讘诇讗讜 讛讙讟 讛讬讗 驻谞讜讬讬' 讜讛"谞 诇专"诇 诇讬讻讗 讟注诐 讚讛驻住讚 驻讬专讬 诪讬讜诐 讛讻转讬讘讛. 讻讬讜谉 讚讻' 讘讙讟 讗诐 诪转讬 讗讬谉 专讗讬' 诇讙专砖 讘讜 诪拽讜讚诐 讜诇讗 讝讻转讛 讘驻讬专讜转 讻诪"砖 转讜住' 诇注讬诇 讘住讜讙讬' 讚谞讻转讘 讘讬讜诐 讜讗"讻 讗"讬 诇讝讻讜转 讘驻讬专讜转 专拽 诪砖注转 诪讬转' 讜讘讝讛 讝讜讻讛 讘诇讗 讙讟 诪讻讞 讗诇诪谞讜转 讘讗讜驻谉 讚讗诐 诪转讬 讛讜讬 讻诪讜 讝诪谉 诪诪砖. 讗诇讗 讚拽讜砖讬' 讛转讜住' 讻讬讜谉 讚诪讬讬专讬 讘注"驻 注"讻 讚谞讻转讘 讝诪谉 讘砖讟专 讜讗"讻 诪讜讻讞 讚诇讗 讻专讘讜转讬谞讜 诪讚诇讗 讗诪专讬' 讝诪谞讜 砖"砖 诪讜讻讬讞 讜讛讬讬谞讜 诪砖讻' 讝诪谉 讜讛转谞讛 讘注"驻 讗诐 诪转讬 讜讛讬' 讬讻讜诇 诇讻转讜讘 讗诐 诪转讬 讜诇讗 讛讬' 爪专讬讱 诇讝诪谉 讻诇诇 讚讝讛讜 讘注爪诪讜 讝诪谉. 讗诪谞诐 诇驻"讝 讬拽砖讛 注诇 转讬专讜爪诐 讚讻' 讘讜 砖讘讜注 讗讜 砖谞讛 讛讗 诪"诪 讝诪谞讜 诪讜讻讬讞 诪讚诇讗 讻' 讗诐 诪转讬 诇讞讜讚. 讜诇讝讛 讬"诇 讚诇讛讱 转讬专讜爪讗 拽讗讬 诇驻讬 讛爪讚 砖爪讚讚 专"转 讚诪讛讬讜诐 讜讻谉 讝诪谞讜 砖"砖 诪讜讻讬讞 专拽 诪住讜祝 讛讝诪谉. 讜讗"讻 砖驻讬专 讬"诇 讚讻' 讘讜 砖讘讜注 讜讛讝诪谉 诪讜讻讬讞 专拽 诪住讜祝 讛讝诪谉 讜诪讬讬专讬 讘讗诪转 讚诪转 讘转讜讱 讛砖讘讜注 讜拽"诇:
注讜讚 讻' 转讜住' 砖诐 诇转专抓 讗"谞 讘诪讗讜讞专. 讜讝讛 讙"讻 转诪讜讛 诇讻讗讜专讛 讚诪诪谞"驻 讗讬 诪讬讬专讬 砖诪转 转讜讱 讛讝诪谉 讛诪讗讜讞专. 讗"讻 诪讛 讗专讬' 讚讛转谞讛 讗诐 诪转讬 讛讗 讙诐 讘谞转谉 诇讛 讛讙讟 住转诐 讗"讗 诇讞讜诇 注讚 讝诪谉 讛诪讗讜讞专 讻诪"砖 转讜住' 讘住讜讙讬' 讚谞讻转讘 讘讬讜诐 讜讻讬讜谉 讚诪转 诪拽讜讚诐 讘讟诇 讛讙讟. 讜讗讬 讚诪讬讬专讬 讘诪转 讗讞专 讝诪谉 讛讗讬讞讜专 诪讛 讛讜注讬诇讜 讘转讬专讜爪诐 讚注讚讬讬谉 讬拽砖讛 讚谞讬诪讗 讝诪谞讜 诪讜讻讬讞 注诇讬讜 诇注谞讬谉 讚讗诐 讬诪讜转 讚转转讙专砖 诇诪驻专注 诪讝诪谉 讛诪讗讜讞专. 讜谞诇注谞"讚 讚讻讱 讻讜讜谞转诐 讚讘讗诪转 诪讬讬专讬 讘诪转 讗讞专 讝诪谉 讛讗讬讞讜专 讚讘讻讛"讙 诇讬讻讗 讛讜讻讞讛 诪讻讞 讛讝诪谉 讚讻讜讜谞转讜 讘诪注讻砖讬讜 讚讛讬讬谞讜 诪砖注转 讛讝诪谉 转转讙专砖 诇诪驻专注 讚讛讗 讬"诇 讚讻' 讛讝诪谉 讚转专转讬 讘注讬谞谉. 讚拽讜讚诐 讛讝诪谉 讘讜讚讗讬 诇讗 讬讞讜诇 讛讙讬专讜砖讬谉, 讜讗讞专 讛讝诪谉 讬讞讜诇 讗诐 诪转讬 讚讛讬讬谞讜 诪砖注转 诪讬转讛. 诇讗驻讜拽讬 讗诐 讬诪讜转 拽讜讚诐 讛讝诪谉. 讜讗祝 讗诐 谞讗诪专 砖讚注转讜 讙诐 讗诐 讬诪讜转 拽讜讚诐 讝诪谉 讛诪讗讜讞专 砖转转讙专砖. 诪"诪 注讻"驻 讗"讗 砖讬讞讜诇 讛讙讬专讜砖讬谉 注讚 讝诪谉 讛讻转讬讘讛 讘砖讟专 讻讚讬谉 讻诇 诪讗讜讞专, 讜讗"讻 讛讜注讬诇 讛讝诪谉 讚讗讬谞讛 诪讙讜专砖转 注讚 砖讬注讘专讜 砖谞讬讛诐 讛讝诪谉 讜讛转谞讗讬 讚诪讬转讛 讜诇讬讻讗 讛讜讻讞讛 诇讛转讙专砖 诇诪驻专注, 讜拽"诇:
讜讘注讬拽专 住驻讬拽转讜 讚专"讞 诇讗 讬讚注转讬 讚诇专"讬 讚住"诇 诪讛讬讜诐 讗诐 诪转讬 讛讬讬谞讜 讻讗讜诪专 诪注转 砖讗谞讬 讘注讜诇诐, 讜诪讛讬讜诐 讚拽讗诪专 讛讬讬谞讜 诪讞讬讬诐 讜讛住驻拽 专拽 诇专"诪 讚住"诇 讚诪讛讬讜诐 诪诪砖 拽讗诪专 讜讻谉 诇专"讬 讜讞讻诪讬' 讚住"诇 讚讛讜讬 住驻拽 讗诐 讛讜讬 讻诪注讻砖讬讜 讗讜 讚讛讜讬 讻诪讜 诪注转 砖讗谞讬 讘注讜诇诐. 讘讝讛 讬"诇 讚讘诪转 讘讜 讘讬讜诐 诇讗 诪讛谞讬 讚砖诪讗 讛讜讬 诪讛讬讜诐 诪诪砖 讚讛讬讬谞讜 住讜祝 讛讬讜诐. 讜诇驻"讝 讬讛讬' 诇专"讬 讞讜诪专讗 讬讜转专 诪诇专"讬 讚诇专"讬 讚驻砖讬讟讗 诇讬' 讚讛讜讬 讻讗讜诪专 诪注转 讙诐 讘诪转 讘讜 讘讬讜诐 诪讛谞讬. 讜诇专"讬 讛讜讬 住驻拽. 讜讗讜诇诐 诇驻诪"砖 讛专讗"砖 讚诪讛 讚讛讜讬 讻讗讜诪专 诪注转 砖讗谞讬 讘注讜诇诐 讛讬讬谞讜 讚讻讜讜谞转讜 诪讛讬讜诐 讜讗讬诇讱 讗诐 讬诪讜转 转转讙专砖 专讙注 诪拽讜讚诐. 讗"讻 讙诐 诇专' 讬讛讜讚讛 讬砖 诇住驻拽 讚砖诪讗 诪讛讬讜诐 讛讬讬谞讜 诪住讜祝 讛讬讜诐 讜讗讬诇讱 讗诐 讬诪讜转:


转讚"讛 讛讻讬 讗诪专 专讘. 讜讛讗 讚讗诪专讬' 讘驻' 讘转专讗 讻讜', 注' 讘专讬"祝 驻' 诪讬 砖诪转 砖讻' 诇转专抓 讜诇讞诇拽 讘讬谉 讗讬住讜专 诇诪诪讜谞讗 讜注' 讘专砖讘"讗 讜讘专"谉 讘住讜祝 驻专拽讬谉 砖讻转讘讜 讚讗讬谉 诪拽讜诐 诇讞诇拽 讘讬谉 讗讬住讜专 诇诪诪讜谞讗, 讗诇讗 讚专讘 住"诇 讘讗讬住讜专 诪讞诪讬专讬' 砖诇讗 诇住诪讜讱 注诇 专"讬 讜讛讚讬谉 讚讘讗诪转 讞讜诇爪转 注"砖. 讜诇讗 讝讻讬转讬 诇讛讘讬谉 讚讗"讻 诪讛 驻专讻讬' 讘住讜讙讬讬谉 注诇 专"讛 诪讚讗诪专 专讘 讛诇讻讛 讻专"讬 讜讛讗 诇专讘 讘注爪诪讜 讛讚讬谉 讻谉 讚讘讗讬住讜专 诇讗 住诪讻讬' 注诇 专"讬 讜诪讞诪讬专讬' 讚讘注讬 讞讜诇爪转, 讜爪注"讙:





讞讬讚讜砖讬 讞转"住

注讚 砖讬砖诪注讜 拽讜诇讜 砖讬讗诪专 诇住讜驻专 讜讻讜'. 讛诇砖讜谉 讛讝讛 拽砖讛 拽爪转 诪讛 讬砖诪注讜 拽讜诇讜 讚拽讗诪专 讛讻讬 讛诇"诇 注讚 砖讬砖诪注讜 讛住讜驻专 讜讛注讚讬诐 拽讜诇讜 砖讬讗诪专 诇讛诐 讻转讜讘 讜诇砖讬讟转 讛专讗"讛 讜讛专"谉 讚讬讻讜诇 诇诪谞讜转 砖诇讬讞 砖诇讗 讘驻谞讬讜 讜讛讻讗 讘砖诪注转讬谉 诪讬讬专讬 砖讗诪专 讗诪专讜 诇驻诇讜谞讬 砖讗讬谞讜 诪诪谞讛 驻诇讜谞讬 讗诇讗 讗诪专 诇讛诐 砖讛诐 讬诪谞讜 讗讜转讜 讗讘诇 讗讬 讛讬' 讛讜讗 诪诪谞讛 驻诇讜谞讬 砖诇讬讞 诇驻谞讬 注讚讬诐 讗注"驻 砖讗讬谞讜 讘驻谞讬谞讜 诪讛谞讬. 讬砖 诇讬讬砖讘 拽爪转 注讚 砖讬砖诪注讜 砖谞讬 注讚讬诐 拽讜诇讜 砖讬讗诪专 诇住讜驻专 砖讗讬谞讜 讘驻谞讬谞讜 讜诇住讜驻专 专讜爪讛 诇讜诪专 砖讗讜诪专 诇讛诐 注诇 住讜驻专 讬讚讜注 砖讬讻转讜讘 讜诪诪谞讛 讗讜转讜. 讜讙诐 讝讛 讚讞讜拽 讜诇专诪讘"谉 讚住"诇 讚讗讬谞讜 讬讻讜诇 诇诪谞讜转 住讜驻专 讜注讚讬诐 砖诇讗 讘驻谞讬讛诐 诪砖讜诐 讚诇讗 诪拽专讬 诇砖诪讛 驻砖讬讟讗 讚拽砖讬讗. 讜谞"诇 诪讝讛 讬爪讗 诇讜 诇诪讛专"讬 诪专讙诇讬讜转 砖爪专讬讱 砖讬讗诪专 诇讛注讚讬诐 砖诪注讜 诇讬 诪讛 砖讗谞讬 诪爪讜讛 诇住讜驻专 讜诪讘讬讗讜 讚"诪 住讬' 讻' 讗讜转 讙' 讜诪住讬讬诐 驻砖讬讟讗 砖讗讬谉 诇讞讜砖 诇讝讛 讘讚讬注讘讚 注"砖 讜诇驻注"讚 谞驻拽讗 诇讬' 诪讛讻讗 讜讻谉 讗谞讜 谞讜讛讙讬诐 注讻砖讬讜 讘讝诪谞讬谞讜:


讛专讬 讝讛 讙讬讟讱 讗诐 诪转讬. 讻转讘 专诪讘"诐 专驻"讟 诪讛诇' 讙讬专讜砖讬谉 讚讗祝 注诇 讙讘 讚讗诪专讬谞谉 住驻拽 转谞讗讛 住驻拽 转讜专讛 讗讬谉 讛讻讜讜谞讛 讚讛讜讛 转谞讗讬 讜爪专讬讱 讚讬谞讬 转谞讗讬 讜讻驻诇讜转 讚讛讻讗 讗讬谞谞讜 讗诇讗 诪讙专砖 诇讞诇讜讟讬谉 诇讻砖讬讙讬注 讛讝诪谉 讻诪讜 讛专讬 讗转 诪讙讜专砖转 讗讞专 砖诇砖讬诐 讬讜诐 讻谉 讗诐 诪转讬 拽讜讘注 讝诪谉 讛讙讬专讜砖讬谉 诇讻砖讬诪讜转 讜讗讬谉 讻讗谉 诪拽讜诐 诇转谞讗讬 讜谞注诇诐 讝讛 诪驻谞"讬 砖讛讗专讬讱 讘讝讛. 讜讻转讘 讛专"谉 驻"讙 讚砖讘讜注讜转 讙讘讬 拽讜谞诐 讻讻专 讝讛 讗诐 讗讜讻诇 讝讛 讚讗诐 诪砖诪砖 讘' 诇砖讜谞讜转 诪砖诪注 诪注讻砖讬讜 讜诪砖诪注 诇讻砖讬讛讬' 讚讘专 讝讛 诪砖讜诐 讛讻讬 讻诇 砖讬砖 诇讜 诪砖讱 讝诪谉 讻讙讜谉 拽讜谞诐 驻讬专讜转 注讜诇诐 讗诐 讗专讞抓 讗讬谞讜 讗住讜专 讗诇讗 讗讞专 专讞讬爪讛 讗讘诇 拽讜谞诐 讻讻专 讝讛 讗诐 讗讜讻诇 讝讛 砖讗讬谉 诇转谞讗讬 诪砖讱 讝诪谉 砖讛专讬 讗诐 讬讗讻诇谞讜 讛讬讜诐 砖讜讘 讗讬谞讜 讘注讜诇诐 诇讗讜讻诇讜 讗讞专 砖讬讗讻诇 讻讻专 讛砖谞讬 注"讻 讻讜讜谞转讜 诇讗讜住专讜 诪讬讚 讜住讬讬诐 讚讘讗讜诪专 讛"讝 讙讬讟讱 讗诐 诇讗 讗讘讜讗 诪讻讗谉 注讚 讗讞专 讬讘"讞 讜诪转 讘转讜讱 讬讘"讞 讻讬讜谉 砖讻诇 讛诪讙专砖 讗讬谞讜 诪讙专砖 讘专爪讜谉 讗诇讗 诪讞诪转 讚讜讞拽 讚注转讜 诪住转诪讗 诇讗讞专 讛讙讟 注讚 诇讘住讜祝 注"讻 诪驻专砖讬谞谉 讗诐 诇讗 讗讘讗 注讚 讬讘"讞 诇讗讞专 讝诪谉 砖诇讗 讬讘讜讗 注"砖. 讜讛谞讛 讘讗诐 诇讗 讗讘讗 注讚 讬讘"讞 诇讗 讛讬' 爪专讬讱 诇讝讛 砖讛专讬 讬砖 诇讙讟 诪砖讱 讝诪谉 诇讞讜诇 讗讞专 讬讘"讞 讚讘砖注转 讛转谞讗讬 诇讗 注诇讛 注诇 讚注转讜 砖讬诪讜转 讘转讜讱 讬讘"讞 讜讗"讻 讬砖 诇讜 诪砖讱 讝诪谉 讜诇讗 讛讜爪专讱 诇讻讱 诪砖讜诐 转谞讗讬 讗诐 诪转讬 讚讗讬谉 诇讜 诪砖讱 讝诪谉 诇讞讜诇 诇讗讞专 诪讬转讛 讜诪"诪 讻讬讜谉 砖专爪讜谞讜 诇讗讞专 讻诇 诪讛 砖讬讻讜诇 讗"讻 讗讬谉 讘诪砖诪注 诇砖讜谉 讗诐 诪注讻砖讬讜 讗诇讗 讗讞专 讝诪谉. 讜注讬讬谉 住讘专讗 讝讜 讚专爪讜谞讜 诇讗讞专 讘转讜住' 诇拽诪谉 注"讙 注"讘 讚"讛 讗诪专 专讘讗 讜讻讜'. 讜讛谞讛 诇驻讬 讚讘专讬 讛专"谉 讛诇诇讜 讬砖 诇讛住讘讬专 住讘专转 专讘讬谞讜 讗诇讞谞谉 讘转讜住' 讚"讛 诪讛讬讜诐 讚讜讚讗讬 谞专讗讬谉 讚讘专讬 专"转 讚讗讟讜 讘讬专讜砖诇讬诐 讬转讘讬谞谉 讚讻讜转讘讬谉 砖注讜转 讜诪砖诪注 诪专讙注 讗讞专讜谉 砖讘讬讜诐. 讗诇讗 讬讜讘谞讜 讚讘专讬 专' 讗诇讞谞谉 讚讛讗 讘讚讘专 砖讗讬谉 诇讜 诪砖讱 讻讙讜谉 讗诐 诪转讬 讛讜讛 讗诐 讻诪注讻砖讬讜 讗诇讗 讛讻讗 讘讙讟 讗诪专讬谞谉 砖专爪讜谞讜 诇讗讞专 讻诇 诪讛 砖讗驻砖专 讜诪驻专砖讬谉 讗诐 讻诇讗讞专 讝诪谉. 讜讛讬讬谞讜 讗讬 诇讗 讛讜讛 讗诪专 诪讛讬讜诐 讗讘诇 注讻砖讬讜 砖讗诪专 诪讛讬讜诐 讛专讬 讞讝讬谞谉 讚讛讗讬 讗诐 讗讬谞讜 诇讗讞专 诪讬转讛 讜讗讬谉 专爪讜谞讜 诇讗讞专 讻诇 诪讛 讚讗驻砖专 讗"讻 转讜 诪诪讬诇讗 讗诪专讬谞谉 讗诐 讻诪注讻砖讬讜 讘专讙注 讝讜 讚诪讬. 讗讱 讻诇 讝讛 讘诪讛讬讜诐 讗诐 诪转讬 讗讘诇 讘诪讛讬讜诐 讗诐 诇讗 讬讘讜讗 讘转讜讱 讬讘"讞 讜诪转 讘诪砖讱 讗讜转讜 讛讬讜诐 讛讚专讬谞谉 诇住驻讬拽讗 讚专"转 讚讛讻讗 讬砖 诇讜 诪砖讱 讝诪谉 讜讗诐 讗讞专 讝诪谉 诪砖诪注 讜讗讬 诪砖讜诐 讚讗诪专 诪讛讬讜诐 讛专讬 诇讗 讬讚注谞讗 诪讗讬 讗讬讚谉 讘讬':


讗诇诪讗 讗诐 诪转讬 讻诇讗讞专 诪讬转讛 讚诪讬 讜讻讜'. 讗讬谉 专讜爪讛 诇讜诪专 讚讛讜讛 诇讬讛 诇诪讬诪专 诪讛讬讜诐 讗诐 诪转讬 讙讟 讜讗讬谞讜 讙讟 讻诪讜 讘诪讛讬讜诐 讜诇讗讞专 诪讬转讛. 讚讝"讗 讚讛讗 专砖"讬 驻讬' 讘诪转谞讬' 诪砖讜"讛 诪住驻拽讬谉 讘住驻拽 讞讝专讛 诪讚诇讗 讗诪专 讗诐 诪转讬 讜讛讬讬谞讜 诇拽讜砖讟讗 讚讗诐 诪转讬 诇砖讜谉 诪讘讜专专 讛讜讗 讜讛诇"诇 讗诐 讬讗诪专 诇讗讞专 诪住驻拽讬' 讘讞讝专讛 讗讘诇 诇讛住"讚 讚讙诐 讗诐 讻诇讗讞专 诪砖诪注 砖讜讘 诪讛讬讻讬 转讬转讬 诇住驻拽 讘讞讝专讛 讜讗驻讬' 讘讗讜诪专 诇讗讞专 讛"诇 诇讛讬讜转 讙讟 诪讛讬讜诐 讗诇讗 砖"住 诇讗 谞讞讬转 诇驻专讜砖讬 讜诪拽砖讛 讚讬谞讬 讚诪转谞讬' 讗讛讚讚讬. 讗"谞 讬"诇 讚住"诇 诇讛诪拽砖谉 讻讬 讘讗讜诪专 讜诇讗讞专 讻讬讜谉 砖诇讗 讘讬专专 讚讘专讬讜 讜讗诪专 讗诐 讚讛讜讛 诇砖讜谉 转谞讗讬 诇讻谉 讗诪专讬谞谉 讙讟 讜讗讬谞讜 讙讟 讛"谞 讗诐 讗诪专 诪讛讬讜诐 讗诐 讜诇讗 讘讬专专 诇讜诪专 诪注讻砖讬讜 讗诐 谞诪讬 讛讜讛 诇讬' 诇诪讬诪专 讚诇砖讜谉 讙专讜注 讛讜讗 讜诪砖谞讬 讚讛讬讜诐 讛讜讛 讻诪注讻砖讬讜 诪诪砖 讜讻讚注转 专讘讬谞讜 讗诇讞谞谉 讜讻讚讛住讘专转讬 诇注讬诇 注"驻 讚专讻讜 砖诇 讛专"谉 讛谞"诇:


讝诪谞讜 砖诇 砖讟专 诪讜讻讬讞 注诇讬讜. 驻讬专砖"讬 讚讗诐 诇讗 谞转谉 诇讜 讛讙讜祝 诪注讻砖讬讜 诇诪讛 谞讻转讘 讝诪谉 讘砖讟专 讛诪转谞讛. 讬砖 诇注讬讬谉 转讬谞讞 讘谞讜转谉 诇讜 诪转谞讛 拽专拽注 讬讚讜注 讗讘诇 讛讻讜转讘 讻诇 谞讻住讬讜 诇讘谞讜 讻驻讬' 专砖讘"诐 砖诐 讘讘"讘 讚讘讗 诇讛讘专讬讞 谞讻住讬讜 诪讗砖转讜 讛砖谞讬'. 讜拽讬讬"诇 讗讬谉 讗讚诐 诪拽谞讛 讚讘专 砖诇讗 讘讗 诇注讜诇诐 讜诇专"谞 讚住"诇 拽谞讬 讗转 讜讞诪讜专 拽谞讛 诪讞爪讛 讗"讻 诪讻"砖 讘讚讘专 砖讘讗 诇注讜诇诐 注诐 讚讘专 砖诇讗 讘讗 诇注讜诇诐 讜诇讗 拽谞讛 讗诇讗 讛讚讘专 砖讘讗 诇注讜诇诐 注讬讬谉 住诪"注 住讬' 专"讙 住"拽 讬"讟 讜讗"讻 诇讻砖讬诪讜转 讜讬讘讜讗 讛讘谉 诇讛讞讝讬拽 讘谞讻住讬讜 爪专讬讱 砖讬讘讜专专 讗讬讝讛 谞讻住讬诐 讛讬讜 讘注讜诇诐 讘砖注转 讻转讬讘转 讛砖讟专 讜讗讬讝讛 砖讘讗讜 讗讞"讻 讜讗"讻 注"讻 爪专讬讱 诇讻转讜讘 讝诪谉 讘砖讟专 讜诪谞"诇 砖讻讜讜谞转讜 讙讜驻讗 诪讛讬讜诐 讜驻讬专讬 诇讗讞专 诪讬转讛 讜诪讬讛讜 专讘 讛讜谞讗 讚讗诪专 讟注诪讜 砖诇 专' 讬讜住讬 诪砖讜诐 讝诪谞讜 砖诇 砖讟专 诪讜讻讬讞 砖驻讬专 拽讗诪专 讚专"讛 讛讗 住"诇 讗讚诐 诪拽谞讛 讚讘专 砖诇讗 讘讗 诇注讜诇诐. 讜专"谞 讚住"诇 讗讬谉 讗讚诐 诪拽谞讛 讛讬讬谞讜 讚拽讗诪专 讟注诪讗 讚专' 讬讜住讬 诇讗 讬讚注谞讗 讜诇讚讬谞讗 爪"注. 讜讛谞讛 诇讻讗讜专讛 专砖"讬 讛讜爪专讱 诇讝讛 讘砖讟专 诪诪讜谉 砖讗讬谉 讛讝诪谉 诪讜讻专讞 诪转讬拽讜谉 讞讻诪讬诐 爪专讬讱 诇讜诪专 砖讛讜讻讞讛 讛讜讗 讚讗诇"讻 诇诪讛 爪专讬讱 讝诪谉 讻诇诇 讗诇讗 诇讛讜专讜转 谞转谉 砖诪讛讬讜诐 讬转讞讬诇 讛拽谞讬谉 诪砖讗"讻 讘讙讟 砖讛讝诪谉 诪转讬拽讜谉 讞讻诪讬诐 诇讗 爪专讬讱 砖讜诐 讛讜讻讞讛 讻讬 讛专讬 诇讝讛 转讬拽谞讜 讞讻诪讬诐 讝诪谉 诪砖讜诐 讘转 讗讞讜转讜 讗讜 驻讬专讜转 诇讜诪专 砖诪讝讛 讛讝诪谉 诪转讞讬诇 注谞讬谉 讛讙讬专讜砖讬谉 讜诪讛 爪讜专讱 讛讜讻讞讛 讬讜转专 讗注"讙 讚讘讻"诪 专驻"讗 诪讙讬专讜砖讬谉 诇讗 讻转讘 讻谉 讜讬讘讜讗专 诇拽诪谉 讗讬"讛 诪"诪 诪讚讞讝讬谞谉 讚诇讗 砖讜诐 讗讞讚 诪讛诪驻专砖讬诐 讛专讗砖讜谞讬诐 谞转注讜专专讜 讘讝讛 砖"诪 驻砖讬讟讗 诇讛讜 讚讙诐 讘讙讟 讝诪谞讜 砖诇 砖讟专 诪讜讻讬讞 讜讬讜转专 诪讘诪诪讜谉 注讚 砖讛讬' 专讗讜讬 诇讜诪专 砖讗驻讬' 专讘谞谉 诪讜讚讜 讘讜 诇讜诇讬 讚砖"住 转诇讬' 诇讬' 讘驻诇讜讙转讗 讚专"讬 讜专讘谞谉. 讜讛谞讛 讛专讬"祝 住"驻 讬"谞 讻转讘 诪讚住转专讬 诪讬诇讬 讚专讘 讻诪"砖 转讜住' 讚"讛 讛讻讬 讗诪专 专讘 讜讻讜' 砖"诪 住"诇 诇专讘 诇讛讻专讬注 讘诪诪讜谉 讗诪专讬谞谉 讝诪谞讜 诪讜讻讬讞 讜诇讗 讘讗讬住讜专 驻讬' 讘讬 讚讬谞讗 讚砖专讜 诪砖讞讗 诇讗 讞讬诇拽讜 讘讬谉 讗讬住讜专 诇诪诪讜谉 讜专讘 讛讻专讬注 诇讞诇拽. 讜讛专诪"讛 砖讘讟讜专 讞"诪 住讬' 专谞"讞 诪讞诇拽 讘讗讜驻谉 讗讞专 讜讛讜讗 讻砖转诇讛 讘诪讜转讜 讗讝 讝诪谞讜 砖诇 砖讟专 诪讜讻讬讞 讗讘诇 讻砖转讜诇讛 讘诇讗讞专 讬"讘 讞讜讚砖 讗讬谉 讝诪谞讜 诪讜讻讬讞 砖讛专讬 爪专讬讱 诇讬讚注 诪转讬 讬转讞讬诇 讝诪谉 讬讘"讞. 讜讛拽砖讛 讘"讬 讛"诇 诇诪讻转讘 讬专讞 谞讬住谉 砖谞转 讻讱 讜讻讱 转讛讬' 诪讙讜专砖转 讜诇讗 爪专讬讱 诇讛讝讻讬专 讝诪谉 讛讻转讬讘讛. 讜转讬' 讛驻专讬砖讛 讗讛"谞 诪"诪 讗诐 诇讗 讻转讘 讻讱 讜讻转讘 转讞诇转 讝诪谉 砖讜讘 讗讬谉 讻讗谉 讛讜讻讞讛 讻讬讜谉 砖注讻"驻 爪专讬讱 讛讬' 诇讛讜讚讬注 讝诪谉 讻诇讜转 讬讘"讞. 讜谞"诇 诇讛专诪"讛 讘讛讗 驻诇讬讙讬 专讘谞谉 讚砖专讜 诪砖讞讗 讛讜讛 住"诇 讚讛讜讻讞讛 拽讬诇讗 讻讝讜 谞诪讬 讛讜讛 讛讜讻讞讛 砖诪讙专砖 诪讛讬讜诐 讜专讘 住"诇 讛讜讻讞讛 讙诪讜专讛 讘注讬谞谉 讜转讬拽谉 讬讜诪讗 讚谞谉 诪砖讜诐 转谞讗讬 讚诇讗讞专 讬讘"讞 讚讘讛讗 诇讗 拽讬讬"诇 讻专' 讬讜住讬. 谞诪爪讬谞讜 诇诪讚讬谉 讘讬砖讜讘 住转讬专转 专讘 诇讛专讬"祝 讗讬谉 讞讬诇讜拽 讘讬谉 转谞讗讬 讚诪讬转讛 诇转谞讗讬 讚诇砖诇砖讬诐 讬讜诐 讗诇讗 讛讞讬诇讜拽 讘讬谉 讗讬住讜专 诇诪诪讜谉 讚诇专讘谞谉 讚砖专讜 诪砖讞讗 讗驻讬' 讘讗讬住讜专 讛诇讻讛 讻专讘讬 讬讜住讬 讜诇专讘 讘诪诪讜谉 讚讜拽讗. 讜诇讛专诪"讛 讗讬谉 讞讬诇讜拽 讘讬谉 讗讬住讜专 诇诪诪讜谉 讗诇讗 讘讬谉 转谞讗讬 讚诪讬转讛 诇讬讘"讞 讜讘讛讗 驻诇讬讙讬 专讘 讗讚专讘谞谉 讚砖专讜 诪讬砖讞讗. 讗诪谞诐 讛专讘 讛诪讙讬讚 讗讞讝 讛讞讘诇 讘砖谞讬 专讗砖讜谉 诇讞诇拽 讘讬谉 诪诪讜谉 诇讗讬住讜专 讜讙诐 讘讬谉 转谞讗讬 讚诪讬转讛 诇转谞讗讬 讚讬讘"讞 注"砖. 讜讝讛 爪"注 讻讬讜谉 讚讞讝讬谞谉 专讘谞谉 砖专讜 诪讬砖讞讗 住"诇 讻专' 讬讜住讬 讗驻讬' 讘转专转讬 诇专讬注讜转讗 讛讬讬谞讜 转谞讗讬 讚讬讘"讞 讜讘讗讬住讜专 诪谞"诇 讚专讘 驻诇讬讙 讘转专转讬 讜诇拽讜砖讬' 讝讜 专诪讝 讛砖"讱 住讬' 专谞"讞 住拽"讘 注"砖. 讜诇驻诪"砖 诇注讬诇 讚讘讙讟 诇讗 砖讬讬讱 讛讜讻讞讛 讗诇讗 讚转讬拽讜谉 专讘谞谉 讻讱 讛讜讗 砖讛讝诪谉 诪讜专讛 注诇 讛转讞诇转 注谞讬谉 讛讙讟 讗"讻 诇讗 砖讬讬讱 住讘专转 讛专诪"讛 诇讞诇拽 讘讬谉 诪讬转讛 诇讝诪谉 讬讘"讞 讗诇讗 讘诪诪讜谉 讚讛转诐 讬"诇 讘拽讜讘注 讝诪谉 讬讘"讞 讛讜爪专讱 诇讛讝讻讬专 讛讝诪谉 诇讬讚注 诪转讬 讬转讞讬诇 讛诪谞讬谉 讗讘诇 讘讙讟 砖诪注讬拽专讗 诇讛讻讬 讗讬转拽谉 讝诪谉 讜诇讗 诪讻讞 讛讜讻讞讛 讚讬诇讬讛 讗"讻 讘讙讟 讗讬谉 诇讞诇拽 讘讬谉 转谞讗讬 讚讬讘"讞 诇转谞讗讬 讚讗诐 讬诪讜转 讜讗"讻 讘住讘专转 讛专诪"讛 谞转讬讬砖讘 住转讬专转 专讘 讗讘诇 诇讗 讛驻诇讜讙转讗 讘讬谉 专讘谞谉 讚砖专讜 诪砖讞讗 讜专讘 讜讗"讻 讙诐 诇讛专诪"讛 拽砖讛 诇讛"讛:


讜讛讻"诪 讛拽砖讛 讗讬 住"讚 讟注诪讗 讚讛专诪讘"诐 讻讛专讬"祝 诇讛讞诪讬专 讘讗讬住讜专 讗"讻 讛诇"诇 讞讜诇爪转 讜诇讗 讛诇"诇 讗讬谞讜 讙讟 讚诪转讬讘诪转 注"讻 讻转讘 讘讙讟 诇讗 砖讬讬讱 讛讜讻讞讛 讝诪谞讜 砖诇 砖讟专 砖讛专讬 爪专讬讱 诇讻转讜讘 讝诪谉 诪砖讜诐 砖诪讗 讬讞驻讛. 讜诇讗 讘讬讗专 讗讬讱 讬转讬讬砖讘 住讜讙讬' 讚砖诪注转讬谉 讜谞"诇 诇驻专砖 讚讛谞讛 注"讻 讻诇 诪讙专砖 注诇 转谞讗讬 讘注"驻 爪专讬讱 诇讜诪专 砖讬砖 诇讜 拽讜诇 谞讛讬 砖讛讝诪谉 砖谞讻转讘 讗讬谉 诇讜 拽讜诇 讻讬讜谉 砖谞诪住专 讘讬讜诐 讛讻转讬讘讛 讗讘诇 诪"诪 讬砖 诇讜 拽讜诇 砖谞讬转谉 注诇 转谞讗讬 讚讗诇"讛 转诇讱 讜转讬谞砖讗 讘讙讟 讝讛 讗注"讻 讬砖 诇讜 拽讜诇 砖谞讬转谉 注诇 转谞讗讬 讜爪专讬讻讗 诇讛讘讬讗 专讗讬讛 砖谞转拽讬讬诐 讛转谞讗讬 讜诪诪讬诇讗 诇讬讻讗 讞砖砖 驻讬专讜转 讚讗驻讬诇讜 诇诪"讚 诪砖谞转谉 注讬谞讬讜 诇讙专砖讛 讗讬谉 诇讘注诇 驻讬专讜转 讛讬讬谞讜 诪砖谞转谉 注讬谞讬讜 诇讙专砖讛 诇讞诇讜讟讬谉 讗讘诇 诇讙专砖讛 注诇 转谞讗讬 讬砖 诇讜 驻讬专讜转 注讚 拽讬讜诐 转谞讗讬 讜讻谉 诪砖诪注 讘转讜住' 诇注讬诇 讬"讝 注"讗 住讜祝 讚"讛 专讬砖 诇拽讬砖 讜讻讜' 注"砖. 讗讱 诪砖讜诐 砖诪讗 讬讞驻讛 讗讬讻讗 讚讻砖诇讗 转专爪讛 诇讘专专 诪转讬 谞转拽讬讬诐 讛转谞讗讬 讜转讞驻讛 注诇 注爪诪讛 砖诇讗 转讬讛专讙 讗注"驻 砖讛讬讗 讘讞讝拽转 讗砖转 讗讬砖 讗讬谞讛 谞讛专讙转 讗诐 讗讜诪专转 讘专讬 诇讬 讛讜讛 讘讻诇诇 谞拽讬 讜爪讚讬拽 讗诇 转讛专讜讙 注讬讬谉 专砖讘"讗 讜诪讛专砖"讗 讘讬讘诪讜转 专"驻 讛讗砖讛 专讘讛 讜驻谞"讬 讘讻转讜讘讜转 住讜讙讬' 砖谞讬诐 讗讜诪专讬诐 诪转 讜讻讜' 注"砖. 讜注讬讬谉 转讜住' 诇注讬诇 讬"讝 注"讗 讚"讛 诪砖讜诐 讘转 讗讞讜转讜 讜讻讜' 讜注"砖 讗谞讬 注谞讬 砖诐. 讜讛砖转讗 住"诇 诇讻"诪 讚砖诪注转讬谉 讻诪"讚 诪砖讜诐 驻讬专讬 讜讻专"砖 诪砖讜诐 讝诪谞讜 砖诇 砖讟专 诪讜讻讬讞 讚讘讙讟 注诇 转谞讗讬 诇讗 讘注讬 讝诪谉 讜讗谞谉 拽讬讬"诇 讻诪"讚 诪砖讜诐 讘转 讗讞讜转讜 讜爪专讬讱 讝诪谉 砖诇讗 讬讞驻讛 讜讗讬谉 讻讗谉 讛讜讻讞讛 讻爪"诇. 讜讘讬诪讬 讞讜专驻讬 讗诪专转讬 讛讬讬谞讜 讚讚拽讚拽 专讘谞谉 讚砖专讜 诪讬砖讞讗 诪砖讜诐 讚住"诇 诪砖讜诐 讝诇讬驻转谉 砖诇 讻诇讬诐 谞讗住专 讜讗讬谞讛讜 住"诇 谞讜转谉 讟注诐 诇驻讙诐 诪讜转专 讗讘诇 诇诪讙讝专 诪砖讜诐 讬讬谞谉 讜讬讬谞谉 讙讜驻讗 诪砖讜诐 讘谞讜转讬讛谉 讚驻专讛住讬讗 注"砖 驻' 讗讬谉 诪注诪讬讚讬谉 讚住"诇 讝谞讜转 驻专讛住讬讗 诇讗 砖讻讬讞讗 讻诇诇 诇诪讬讙讝专 砖诪谞谉 诪砖讜诐 讬讬谞谉 讜讬讬谞谉 诪砖讜诐 讘谞讜转讬讛谉 讜诪讚砖专讜 诪讬砖讞讗 讜住"诇 讝谞讜转 驻专讛住讬讗 诇讗 砖讻讬讞讗 诪诪讬诇讗 诇讬讻讗 诇转拽谉 讝诪谉 诪砖讜诐 讬讞驻讛 讚讝谞讜转 讘注讚讬诐 讜讛转专讗讛 诇讗 砖讻讬讞讬 讜专拽 诪砖讜诐 驻讬专讜转 讜讘讙讟 注诇 转谞讗讬 诇讬讻讗 诪砖讜诐 讗讬讻讗 讝诪谞讜 诪讜讻讬讞 注诇讬讜. 讜诇注讬诇 讚祝 讬"讞 注"讗 讻转讘转讬 诇砖诪讜讗诇 讚住"诇 诪讜谞讬谉 诇讙讟讬谉 讬诪讬 讛讘讞谞讛 诪砖注转 讻转讬讘讛 讗"讻 讛讬' 爪专讬讱 诇讻转讜讘 讝诪谉 诇诪谞讜转 讬诪讬 讛讘讞谞讛 讗讱 砖诪注转讗 讗讝诇讗 诇专"讛 转诇诪讬讚 专讘 讚住"诇 诪讜谞讬谉 讛讘讞谞讛 诪砖注转 谞转讬谞讛 讜诇讗 讬讜注讬诇 讻转讬讘转 讛讝诪谉 诇讝讛 注"讻 讝诪谞讜 诪讜讻讬讞 注诇讬讜. 讜讛专讘讛 驻讜住拽讬诐 驻住拽讜 讻砖诪讜讗诇 诪砖讜诐 讚专讘 讗砖讬 拽讗讬 讻讜讜转讬' 讜讗"讻 讗讬谉 讝诪谞讜 诪讜讻讬讞 讜讗讬谞讜 讙讟. 注讜讚 讬砖 诇注讬讬谉 讛讗 专' 讬讜住讬 住"诇 诪讛 讛讬讗 讘讗讜转谉 讛讬诪讬诐 住驻讬拽讗 讛讜讛 注讚 砖讬诪讜转 讜讗"讻 诪住转讬讬谉 讻砖讗讜诪专 诇讛讚讬讗 诪讛讬讜诐 讗诐 讬诪讜转 讗讘诇 诇注砖讜转 讛讜讻讞讛 诪讝诪谉 讚谞讞讬转 诇住驻讬拽讗 讛诇讗 专' 讬讜住讬 住"诇 讘注诇诪讗 诇讗 诪讬讬转讬 讗讬谞讬砖 谞驻砖讬' 诇住驻讬拽讗 讜讛讻讬 拽讬讬"诇 讗"讻 讘讙讟 诇讗 砖讬讬讱 诇讜诪专 讝诪谞讜 砖诇 砖讟专 讜爪"诇 住讜讙讬' 讚砖诪注转讬谉 住"诇 讻住讜讙讬' 讚拽讚讜砖讬谉 住"讚 注"讘 讚砖诐 住"诇 诇专' 讬讜住讬 诪讞讬转 讗讬谞讬砖 谞驻砖讬' 诇住驻讬拽讗. 讗讱 讛驻讜住拽讬诐 驻住拽讜 讻住讜讙讬' 讚谞讚专讬诐 住"讗 注"讗 讜讘专"谉 砖诐 注"讻 讗讬谉 诇讛讜讻讬讞 诪讝诪谉 讛讙讟 讚诇讗 诪讞讬转 谞驻砖讬' 诇住驻讬拽讗 诪砖讗"讻 讘诪诪讜谉 讚讙讜驻讗 诪讛讬讜诐 讜讻讜':


诇诪讛 诇讬 讗讜诪讚谞讗 讛专讬 注诪讚. 驻讬' 讚驻砖讬讟讗 诇砖"住 讚诇注谞讬谉 诪转谞转 砖讻"诪 讚诪砖讜诐 讚诇讗 转讬讟专讜祝 讚注转讜 拽谞讛 诇讗讞专 诪讬转讛 砖诇讗 诪谉 讛讚讬谉 讜讻砖注诪讚 讜诇讬讻讗 转讜 诪砖讜诐 讟专讬驻转 讚注转 讞讝专讛 诪转谞讛 诪诪讬诇讗. 讜驻砖讬讟讗 诪住讘专讗 讻讬讜谉 讚注诪讚 讘讗讜驻谉 砖讛讬' 讛讜讗 住讘讜专 砖讛讜讗 讘专讬讗 讗讜诇诐 讗注"驻 砖讛讗诪转 讗讬谞讜 讻谉 砖讛专讬 讞讝专 讜谞讞诇讛 讜诪转 讜讗诪专讜 讛专讜驻讗讬诐 砖注讚讬讬谉 谞砖讗专 诪讗专住 讞讜诇讬 讛专讗砖讜谉 诪"诪 诇讗 讗诪专讬谞谉 讗诇讜 讛讬' 讛讜讗 讬讜讚注 砖讬砖 讘讜 诪讞讜诇讬 讛专讗砖讜谉 诇讗 讛讬' 讞讜讝专 讘讜 诇讗 讗诪专讬谞谉 讻谉 讗诇讗 讗驻讬' 诇讗 讞讝专 讘讛讚讬讗 谞诪讬 讘讟诇讛 爪讜讜讗讛 讛专讗砖讜谞讛 诪砖讜诐 讚注讻"驻 讘讗讜转讛 砖注讛 诇驻讬 讟注谞转讜 诇讗 讛讬' 讗讝 诪砖讜诐 讟专讬驻转 讚注转 讛讚专谉 诇讚讬谉 转讜专讛 砖讗讬谞讜 拽讜谞讛 讗驻讬' 拽谞讜 诪讬谞讬' 讘讞诇讬讜 讻讬讜谉 砖讛拽谞讬谉 讛讬讛 讗诇讗讞专 诪讬转讛 讜讗讬谉 拽谞讬谉 诇讗讞专 诪讬转讛 讝讛 讛讬' 驻砖讜讟 诇讘注诇讬 讛砖"住. 讜讗"讻 讗讬 讙讟讜 讻诪转谞转讜 讗"讻 讘讙讟 谞诪讬 谞讬诪讗 讛讻讬 讗诐 注诪讚 讗注"驻 砖谞讞诇讛 讗讞"讻 讜诪转 诪讞诪转 讞讜诇讬 讛专讗砖讜谉 诇讬讘讟诇 讙讬讟讗 讗"讻 诇诪讛 诇讬 讗讜诪讚谞讗 驻讬' 诪讛 诪讜注讬诇 讗讜诪讚谞讗 讜诪讜拽讬 诇讬' 讘谞讬转拽 讜讛诇讱 注诇 诪砖注谞转 拽谞讛 讻讞讜诇讬 讛诪谞转拽 讗谞讛 讜讛讜诇讱. 讜讬砖 讻讗谉 讙' 砖讬讟讜转 诇专砖"讬 谞讛讬 讚讘讛住"讚 诇讗 讛讜讛 住讘专讗 诇讞诇拽 讘讬谉 住转诐 诇讗讜诪专 讗诐 讬诪讜转 诪讞讜诇讬 讝讛 讗讜 讻专"讛 讚讞讜讝专 讗驻讬' 讘诪驻专砖 讗讜 讚讗讬谞讜 讞讜讝专 讗驻讬' 讘住转诐 诪讻诇 诪拽讜诐 诇诪住拽谞讗 专讘讛 讜专讘讗 讚诪住讘专讗 住"诇 讻专"讛 专拽 诪砖讜诐 讙讝讬专讛 讜讛驻拽注转 拽讬讚讜砖讬谉 讝讛 砖讬讬讱 专拽 讘砖讻"诪 住转诐 讗讘诇 讘诪驻专砖 讻讘诪转谞讬' 诪讜讚讜 诇专"讛 讜讛讟注诐 讚诇讗 砖讬讬讱 诇诪讬讙讝专 砖诪讗 讬讗诪专讜 讬砖 讙讟 诇讗讞专 诪讬转讛 讻讬讜谉 砖讛转谞讛 讘讛讚讬讗 讗讬谉 诪拽讜诐 诇讟注讜转 讜诇驻"讝 讙诐 诇专讘讛 讜专讘讗 讗转讗谉 诇讗讜拽诪讬 诪转谞讬' 讘谞讬转拽 讜讛诇讱 注诇 诪砖注谞转讜 讻诪讜 诇专"讛 讚讛讗 诪转谞讬' 讘诪驻专砖 讗诐 讬诪讜转 诪讞讜诇讬 讝讛 诪讬讬专讬. 讜谞专讗讛 诪讻讞 住讘专讗 讝讜 讛拽砖讜 转讜住' 诪讚讘"诪 讚讗诪专讬谞谉 驻讟讜诪讬 诪讬诇讬 谞讬谞讛讜 讜驻专讬讱 驻砖讬讟讗 讜讘讗诪转 讗讬谉 讛讙讬专住讗 诇驻谞讬谞讜 驻讬专讻讗 驻砖讬讟讗 讗诇讗 驻专讬讱 讗讬 诇讗 驻讟讜诪讬 诪讬诇讬 讘讚讬讚讛 拽讬讬诪讗 诇讗转谞讜讬 讜讻讜' 注"砖. 讜诪讬讛讜 诇讛谞"诇 诪"诪 拽砖讛 讻讬讜谉 讚住转诪讗 讚砖讻"诪 谞诪讬 讻讗诇讜 讛转谞讛 讚诪讬 专拽 诪砖讜诐 砖诪讗 讬讗诪专讜 讬砖 讙讟 讗讞专 诪讬转讛 讜讛讻讗 砖讛讬讗 讛转谞讛 砖讜讘 诇讬讻讗 诇诪讬讙讝专 讗讬 诇讗讜 讚讛讜讛 驻讟讜诪讬 诪讬诇讬 讜砖驻讬专 讛拽砖讜 转讜住'. 诪讬讛讜 讛转诐 讘砖讬讟讛 诪拽讜讘爪转 诇讘"诪 诇讗 讞讬讬砖 诇拽讜砖讬' 转讜住' 注"砖. 讘' 砖讬讟转 讛专讬"祝 讜专诪讘"诐 讚住"诇 讻砖讬讟转 专砖"讬 讛谞"诇 讗讱 住"诇 讚专讘讛 讜专讘讗 讙讝专讜 讗驻讬' 讘讗讜诪专 讘驻讬专讜砖 讗诐 讬诪讜转 诪讞讜诇讬 讝讛 讜诇驻"讝 诇诪住拽谞讗 诇讗 诪讬讬专讬 诪转谞讬' 诪谞讬转拽 诪讞讜诇讬 诇讞讜诇讬 讗诇讗 注诪讚 诪诪砖 注诇 讘专讬讜 讜讗驻"讛 爪专讬讱 讗讜诪讚 讜诪讛谞讬 讗讜诪讚 讜诪砖讜"讛 诪讬讬转讬 专讬"祝 诪砖谞讛 讻爪讜专转讛. 讜砖讬讟转 专"转 讚讘住转诐 砖讻"诪 讙诐 专"讛 诇讗 讗诪专 讚讗诐 注诪讚 讞讜讝专 讗诇讗 讘诪驻讜专砖 讜讗讛讗 驻诇讬讙讬 专讘讛 讜专讘讗 谞诪爪讗 诇诪住拽谞讗 讘住转诐 讗讬谞讜 讞讜讝专 诪讚讬谞讗. 讜讘诪驻专砖 讗讬谞讜 讞讜讝专 诪砖讜诐 讙讝讬专讛 讜讗驻拽讜注讬谞讛 诇拽讬讚讜砖讬谉 诪讬谞讬讛:





驻谞讬 讬讛讜砖注

转讜住驻讜转 讘讚"讛 诪砖讜诐 讻讬住讜驻讗 讚住讜驻专 讻讜' 讛讜讬 诪爪讬 诇砖谞讜讬讬 讻讬讜谉 讚讗诪专 诪专 讻砖专 讜诇讗 转注砖讛 诇讗 砖讻讬讞 讻讜' 注讻"诇. 诇驻讬 诪讗讬 讚驻专讬砖讬转 谞专讗讛 砖讗讬谉 诪拽讜诐 诇拽讜砖讬讬转诐 讚讘诇讗"讛 住讜讙讬讗 讚砖诪注转讬谉 注"讻 讻诪"讚 讻砖专 讜转注砖讛 讚讗讬 诇诪"讚 讻砖专 讜诇"转 诪讗讬 诪拽砖讛 注讚 砖讬讗诪专 讗诪专讜 诪讬讘注讬讗 诇讬讛 讛讗 讗住讜专 诪讬讛讗 诇讻转讞讬诇讛 讗注"讻 讚讗诇讬讘讗 讚诪"讚 讻砖专 讜转注砖讛 讗讬讬专讬 讛讻讗 讜谞讛讬 讚诇注谞讬谉 讞转讬诪讛 诇讻"注 讻砖专 讜诇"转 诪"诪 诪拽砖讛 砖驻讬专 诇讬转谞讬 注讚 砖讬讗诪专 讗诪专讜 诇住讜驻专 讜讬讻转讜讘 讜讗转诐 讞转诪讜 讻谉 谞"诇 谞讻讜谉 讜讻"砖 诇诪讗讬 讚诪砖诪注 讚讛讗 讚诪砖谞讬谞谉 讗诇讗 讻讜诇讛 专' 讬讜住讬 讛讬讗 转讬专讜爪讗 讚讗讘讬讬 讙讜驻讗 讛讬讗 讜讗诇讬讘讬讛 砖拽诇讬谞谉 讜讟专讬谞谉 讘讛讗 讜讗"讻 讛讗 砖诪注讬谞谉 诇讗讘讬讬 讘驻专拽 讻诇 讛讙讟 讚讟注诪讗 讚诪转谞讬转讬谉 诪砖讜诐 讘讝讬讜谉 讜讗诐 讻谉 诪讛讬讻讗 转讬转讬 住"讚 讚驻住讜诇 讘讗讜诪专 讗诪专讜 讛讗 诇讗 砖讬讬讱 讘讝讬讜谉 讛讘注诇 讘讗讜诪专 讗诪专讜 讗注"讻 讚讗转讬 诇讗砖诪注讬谞谉 讚讻砖专 诇讻转讞讬诇讛 讗诇讗 砖讗讬谉 讝讛 诪讜讻专讞 讚讗驻砖专 讚诇讗 讗讬讬专讬 讛讻讗 讗诇讬讘讗 讚讗讘讬讬 讚讗讬讛讜 讘注讬 诇讗讜拽诪讬 讻专' 诪讗讬专 讚讜拽讗. 讜诇诪讗讬 讚驻专讬砖讬转 诇注讬诇 住讜祝 驻专拽 讛转拽讘诇 讚讛讗 讚讗诪专讬谞谉 诪注讬拽专讗 砖诐 讻砖专 讜诇"转 诇讗 砖讻讬讞 讛讬讬谞讜 讚讜拽讗 讗诇讬讘讗 讚砖诪讜讗诇 讻诪讜 砖讛讗专讻转讬 讗讘诇 诇专讘 讞住讚讗 讚诪讜拽讬 诪转谞讬' 讚讞转诐 住讜驻专 讻专"讬 注"讻 住讘专 讚讻砖专 讜诇"转 砖讻讬讞 讗诇讬讘讗 讚砖诪讜讗诇 谞诪讬 讛讚专 讘讬讛 讛砖"住 诪讛讗讬 住讘专讗 诇讙诪专讬 讚讻砖专 讜诇"转 诇讗 砖讻讬讞 讗"讻 讘诇讗"讛 讗转讬 砖驻讬专 讛讗 讚诇讗 诪讬讬转讬 讘砖诪注转讬谉 讛讗 诪讬诇转讗 讚讻砖专 讜诇"转 诇讗 砖讻讬讞 讜讝讛 讘专讜专 讜注讬讬谉 讘讞讬讚讜砖讬谞讜 砖诐:


讙诪专讗 转谞讬讗 讻讜讜转讬讛 讚专讘 讗砖讬 讻转讘 住讜驻专 诇砖诪讛 讜讞转诪讜 注讚讬诐 诇砖诪讛 讗注"驻 砖讻转讘讜讛讜 讜讞转诪讜讛讜 讜谞转谞讜讛讜 诇讜 讻讜' 讛专讬 讛讙讟 讘讟诇. 讻讗谉 讜讚讗讬 讬砖 诇讛拽砖讜转 讻诪讜 砖讛拽砖讬转讬 讘诪砖谞转讬谞讜 砖讗诐 谞驻专砖 讚讘讬谉 讘讻转讘 住讜驻专 砖诇讗 注"驻 讛讘注诇 讗祝 注"驻 砖讞转诪讜 讛注讚讬诐 注"驻 讛讘注诇 讗驻"讛 讘讟诇 诇讙诪专讬 讜讻谉 诇讛讬驻讱 讜讗"讻 拽砖讛 诪诪讛 谞驻砖讱 讗讬 讻专' 诪讗讬专 讚注讬讚讬 讞转讬诪讛 讻专转讬 讗诪讗讬 诪讬驻住诇 讘讻转讬讘讛 讜转讬驻讜拽 诇讬讛 讚讗驻讬诇讜 诪爪讗讜 讘讗砖驻讛 讻砖专 讜讗讬 讻专"讗 讚注讬讚讬 诪住讬专讛 讻专转讬 讗"讻 讘讞转讬诪讛 砖讞转诪讜 砖诇讗 注"驻 爪讬讜讜讬 讛讘注诇 讗诪讗讬 讛讜讬 讘讟诇 诪讚讗讜专讬讬转讗 讚讛讗 讘专讬砖 诪讻讬诇转讬谉 诪砖诪注 诇讛讚讬讗 讚诇讗 讛讜讬 讗诇讗 讻诪讝讜讬讬祝 诪转讜讻讜 讘讞转讬诪讛 砖诇讗 诇砖诪讛 讜诇讗 讛讜讬 讗诇讗 驻住讜诇 诪讚专讘谞谉 讜诇讗 讘讟诇 讜讘砖诇诪讗 诇砖讬讟转 讛讙讗讜谞讬诐 砖讛讘讬讗 讛专诪讘"诐 讝"诇 讘驻"讙 诪讛诇' 讙讬专讜砖讬谉 讚讬谉 讞' 讚讘讞转讬诪讛 砖诇讗 诇砖诪讛 讘讟诇 诪讚讗讜专讬讬转讗 讗转讬 砖驻讬专 讗讘诇 诇讛专诪讘"诐 讝"诇 讜住讬讬注转讜 讜讚讗讬 拽砖讛 讜讻讗谉 诇讗 砖讬讬讱 诇驻专砖 讻讚驻专讬砖讬转 讘诪转谞讬转讬谉 讚讛讻讗 讙专注 诪诪爪讗讜 讘讗砖驻讛 讻讬讜谉 砖注讘专讜 注诇 爪讬讜讜讬 讛讘注诇 讗讜 诪砖讜诐 讘讝讬讜谉 讚讘注诇 砖讛专讬 讘讘专讬讬转讗 讚讛讻讗 讘讻转讘 讛住讜驻专 诇砖诪讛 讜讞转诪讜 讛注讚讬诐 诇砖诪讛 诇讗 爪讬讜讛 讛讘注诇 讻诇讜诐 讜诇讗 砖讬讬讻讬 讛谞讱 讟注诪讬 讗诐 诇讗 砖谞讗诪专 讚讘讘专讬讬转讗 讚讛讻讗 讗讬讬专讬 砖讻转讘 讛住讜驻专 砖诇讗 讘爪讬讜讜讬 讛讘注诇 讜讙诐 讞转诪讜 讛注讚讬诐 砖诇讗 讘爪讬讜讜讬 讛讘注诇 讜讛讗 讚讗讬爪讟专讬讻讜 转专讜讜讬讬讛讜 讗注"讙 讚讘讻转讬讘讛 诇讞讜讚 讘讟诇 诇诪讗讬 讚拽讬"诇 注"诪 讻专转讬 讜讻谉 诇专"诪 讘注讬讚讬 讞转讬诪讛 诇讞讜讚 讘讟诇 讗驻"讛 诇讗 拽砖讬讗 诪讬讚讬 讚讻讬讜谉 讚讘专讬讬转讗 诇讗 诪讬讘注讬讗 拽讗诪专 讜讘讝讛 讗"砖 讟驻讬 讛讗 讚诪讬讬转讬 转谞讬讗 讻讜讜转讬讛 讚专讘 讗砖讬 讚诪讜讻讞 讚诇讗 诪讬讘注讬讗 拽讗诪专 讜讻谉 谞专讗讛 注讜讚 讚注"讻 讘专讬讬转讗 诇讗 诪讬讘注讬讗 拽讗诪专 诪讚拽转谞讬 讗注"驻 砖讻转讘讜讛讜 讜讞转诪讜讛讜 讜谞转谞讜讛讜 诇讜 讜讗讬 讻讚拽转谞讬 诪讗讬 讗注"驻 讚拽转谞讬 讛讗 注"讻 讘讛讻讬 讗讬讬专讬 讻讬讜谉 讚诪注讬拽专讗 讻转讘讜 讜讞转诪讜 砖诇讗 讘爪讬讜讜讬 讛讘注诇 讜讗"讻 讗诐 诇讗 诪住专讜讛讜 诇讛讘注诇 驻砖讬讟讗 讚讘讟诇 讗诐 谞转谞讜讛讜 砖诇讗 讘爪讬讜讜讬 讛讘注诇 讗诇讗 注"讻 讚诇讗 诪讬讘注讬讗 拽讗诪专 讜讗"讻 讛讗 讚拽转谞讬 讗注"驻 砖讻转讘讜讛讜 讜讞转诪讜讛讜 讜谞转谞讜讛讜 诇讜 讗讗讬谞讱 讘讘讬 拽讗讬 讻讙讜谉 砖讗诪专 讛讘注诇 讻转讘讜 讜转谞讜 讗讜 转谞讜 诇讞讜讚 讗讜 讗诪专 讗诪专讜 讚讘讻讛"讙 讗转讬 砖驻讬专 诇讗 诪讬讘注讬讗 讗诐 诇讗 谞转谞讜讛讜 诇讘注诇 讚讗讬讻讗 诇诪讬讞砖 讟驻讬 诇讘讝讬讜谉 讛讘注诇 讗诇讗 讗驻讬' 诪住专讜讛讜 诇讛讘注诇 谞诪讬 讘讟诇 讻讚驻专讬砖讬转 讘诪转谞讬' 讻谞"诇 谞讻讜谉 讗注"讙 讚讘诇讗"讛 诪住拽讜 讛转讜住驻讜转 砖驻讬专 讛讗 讚讗诪专讬谞谉 转谞讬讗 讻讜讜转讬讛 讚诪讜讻讞 讚诇讗 诪讬讘注讬讗 拽讗诪专 讻诪讜 砖驻讬专砖 专讘讬谞讜 讗诇讞谞谉 讘砖诐 专"讬. 讗诇讗 讚讗讻转讬 拽砖讛 住讬驻讗 注讚 砖讬砖诪注讜 拽讜诇讜 砖讬讗诪专 诇住讜驻专 讻转讜讘 讜诇注讚讬诐 讞转讜诪讜 诪砖诪注 讚讻诇 砖诇讗 砖诪注讜 拽讜诇讜 讘讬谉 讘讻转讬讘讛 讘讬谉 讘讞转讬诪讛 讘讟诇 讜讝讛 讗"讗 讗诐 谞讗诪专 讚拽讗讬 讚讜拽讗 讘讚讗诪专 转谞讜 讗讜 讗诪专 讗诪专讜 讜讻讚驻专讬砖讬转 讘诪转谞讬' 讗讘诇 讘讻转讘 住讜驻专 砖诇讗 讘爪讬讜讜讬 讛讘注诇 讻诇诇 诇讗 讛讜讬 讘讟诇 讗诇讗 讘讻转讬讘讛 讜诇讗 讘讞转讬诪讛 讚诇讗 讛讜讬 讗诇讗 驻住讜诇 讜讝讛 讚讜讞拽. 讗诪谞诐 专讗讬转讬 讘讻住祝 诪砖谞讛 砖讻转讘 讘驻"讙 讚讬谉 讛' 讚诇注谞讬谉 讗讜诪专 讗诪专讜 谞诪讬 讬砖 诇住驻拽 讗讬 讛讜讬 讘讟诇 讗讜 驻住讜诇 注"砖 讘讗专讬讻讜转 讜讻"讻 讘住' 讙讟 驻砖讜讟 讘砖诐 诪讛专"诐 讗诇砖拽讗专 讚讗驻砖专 讚讗讜诪专 讗诪专讜 诇专' 讬讜住讬 讙讜驻讗 诇讗 讛讜讬 讗诇讗 驻住讜诇 诪讚专讘谞谉 讜讛讗 讚谞拽讬讟 讘讘专讬讬转讗 讘讟诇 诇讗 拽讗讬 讗讛谞讱 讚诇讗 诪转谞讬讬谉 讘讛讚讬讗 讜讻谉 谞住转驻拽 讘注诇 住驻专 讙讟 驻砖讜讟 讘讝讛 讗诇讗 讚诇注谞"讚 讘诪讞讬诇讛 诪讻讘讜讚 转讜专转诐 砖诇 讗诇讜 讛讙讚讜诇讬诐 诇讗 讚拽讜 砖驻讬专 讘讛讗 诪讬诇转讗 讚谞专讗讛 讚诇注谞讬谉 讗讜诪专 讗诪专讜 讗"讗 诇讜诪专 讻谉 讚讛讗 诇注讬诇 讚祝 住"讜 注"讘 讘讛讗 讚拽讗诪专 砖诪讜讗诇 转爪讗 讜讛讚讘专 爪专讬讱 转诇诪讜讚 诪住拽讬谞谉 讚诪住驻拽讗 诇讬讛 讗讬 讻转讘 讬讚谉 讛讜讗 讜讻转讘 讛讙讟 谞注砖讛 讻讗讜诪专 讗诪专讜 讜诪拽砖讬谞谉 注诇讛 讜诪讬 诪讜讚讛 专' 讬讜住讬 讘讗讜诪专 讗诪专讜 讜诪住拽讬谞谉 讚砖诪讜讗诇 驻诇讬讙 讜讗讬 住"讚 讚诇专' 讬讜住讬 谞诪讬 诇讗 讛讜讬 讗诇讗 驻住讜诇 砖驻讬专 诪爪讬谞谉 诇诪讬诪专 讚砖诪讜讗诇 讻专' 讬讜住讬 住"诇 讜讗驻"讛 拽讗诪专 砖驻讬专 转爪讗 讜讛讚讘专 爪专讬讱 转诇诪讜讚 讚讗讬 讻转讘 讬讚谉 讛讜讗 讜讻转讘 讛讙讟 谞注砖讛 讻讗讜诪专 讗诪专讜 诇讗 讛讜讬 讗诇讗 驻住讜诇 讜讗诐 谞讬住转 诇讗 转爪讗 讗注"讻 讚驻砖讬讟讗 诇转诇诪讜讚讗 讚诇讗 砖讬讬讱 讻诇诇 砖讜诐 驻住讜诇讗 讚专讘谞谉 讘讗讜诪专 讗诪专讜 讗诇讗 诪讗谉 讚驻住诇 讛讬讬谞讜 诪讚讗讜专讬讬转讗 讜讬砖 诇讬讬砖讘 讘讚讜讞拽 讙讚讜诇 诇驻讬 诪讛 砖讛讗专讻转讬 诇注讬诇 讚祝 住"讜 讜讗讬谉 诇讛讗专讬讱 讚讘诇讗"讛 讻转讘转讬 讘住讜讙讬讗 讚砖诪注转讬谉 讚诪讻诇 讛砖拽诇讗 讜讟专讬讗 讚砖诪注转讬谉 诪砖诪注 讚讛讗 讚拽转谞讬 讛"讝 讘讟诇 注讚 砖讬讗诪专 讛讬讬谞讜 讚讘讻诇 注谞讬谉 砖砖讬谞讛 讛讜讬 讘讟诇 诇讙诪专讬 讜讗讬谉 爪讜专讱 诇讻驻讜诇 讛讚讘专讬诐 讜讗"讻 讛讚专讗 拽讜砖讬讗 诇讚讜讻转讗. 诪讬讛讜 讬砖 诇讬讬砖讘 讚讛讗 讚诪砖诪注 讛讻讗 讚讘讟诇 诪砖讜诐 砖诇讗 诇砖诪讛 讘讬谉 讘讻转讬讘讛 讜讘讬谉 讘讞转讬诪讛 讛讬讬谞讜 讗诇讬讘讗 讚专讘讬 讬讛讜讚讗 讚讘注讬 讻转讬讘讛 讜讞转讬诪讛 诇砖诪讛 讻讚诪讜拽讬 专' 讗砖讬 讙讜驻讗 诪转谞讬' 讚专讬砖 诪讻讬诇转讬谉 讚祝 讚' 讻专' 讬讛讜讚讗 注"砖 讜诪砖诪注 诇讻讗讜专讛 讚讛讬讬谞讜 诪讚讗讜专讬讬转讗 讚讜讻转讘 诇讛 住驻专 讻专讬转讜转 讗转专讜讜讬讬讛讜 拽讗讬. 讗诪谞诐 诇诪讗讬 讚驻专讬砖讬转 砖诐 讚专' 讬讛讜讚讗 谞诪讬 诇讗 讘注讬 讞转讬诪讛 诇砖诪讛 讗诇讗 诪讚专讘谞谉 讚讛讜"诇 讻诪讝讜讬讬祝 诪转讜讻讜 注"讻 爪"诇 讻砖讬讟转 讛讙讗讜谞讬诐 讛讞讜诇拽讬诐 注诇 讛专诪讘"诐 讝"诇 讜住"诇 讚诪讝讜讬讬祝 诪转讜讻讜 诇注谞讬谉 砖诇讗 诇砖诪讛 谞诪讬 讛讜讬 讘讟诇 讻诪讜 砖讛讘讬讗 讛专诪讘"诐 讝"诇 讘砖诪诐 讻谞"诇 讜讚讜拽 讛讬讟讘:


砖诐 拽讜诇讜 诇讗驻讜拽讬 诪讚专讘 讻讛谞讗 讗诪专 专讘. 讗祝 砖讗讬谉 讚专讻讬 讘讞讬讘讜专讬 讝讛 诇讻转讜讘 诪讛 砖谞讜讙注 诇驻住拽 讛诇讻讛 讝讜诇转 诪讛 讚讗转讬讗 诇谉 诪诪讬诇讗 诪砖拽诇讗 讜讟专讬讗 讚砖诪注转讬谉 注讻"讝 诇讗 讗讜讻诇 诇讛转讗驻拽 讜诪讬诇转讗 讚转诪讬讛 诪讬讚讻专 讚讻讬专谞讗 砖讻诇 讛驻讜住拽讬诐 讻讜诇诐 讻讗' 驻住拽讜 讚诇讗 讻专讘 讻讛谞讗 讗诪专 专讘 诪砖讜诐 讚专讘 讗砖讬 讚讘转专讗讛 讛讜讗 诪住讬拽 讛讻讗 诇讗驻讜拽讬 诪讚专讘 讻讛谞讗 讗诪专 专讘 讜拽砖讬讗 诇讬 讟讜讘讗 诪讗讬 砖谞讗 诪讗讜诪专 讗诪专讜 讚讗注"讙 讚讗诪专 专讘 讗砖讬 谞诪讬 诇讗驻讜拽讬 诪诪"讚 诪讜讚讛 专"讬 讘讗讜诪专 讗诪专讜 讗驻"讛 讻转讘 专"讬 讘注诇 讛转讜住' 讜讻诪讛 诪讙讚讜诇讬 讛驻讜住拽讬诐 讻诪讜讛讜 讚拽讬"诇 讻砖诪讜讗诇 讚驻诇讬讙 讗讚专"讬 诇注讬诇 讚祝 住"讜 讜谞讛讬 讚专讘 讗砖讬 讘转专讗讛 讛讜讗 讜拽讗诪专 诇讗驻讜拽讬 讛讬讬谞讜 讚诇驻专砖 讘专讬讬转讗 诪住讬拽 讛讻讬 讗讘诇 讗讬谉 讘讝讛 讛讻专讞 讚住"诇 讻讛讗讬 讘专讬讬转讗 讻讬讜谉 讚诇讗 讗砖讻讞谉 讚驻诇讬讙 讘讛讚讬讗 讗讚砖诪讜讗诇 讜讻"讻 讛专讗"砖 讝"诇 讘驻' 讛诪讙专砖 讙讘讬 讞转诐 住讜驻专 讜注讚 讜讗"讻 诇注谞讬谉 讞专砖 讛诪讚讘专 诪转讜讱 讛讻转讘 谞诪讬 讗讬转 诇谉 诇诪讬诪专 讛讻讬 讚专讘 讗砖讬 诇驻专砖 诇砖讜谉 讛讘专讬讬转讗 诪住讬拽 讛讻讬 讜诪讬转讜拽诪讗 讻专讘谞谉 讚专砖讘"讙 讚诪讬讬转讬谞谉 诇注讬诇 讘讚祝 讛拽讜讚诐 讗讘诇 诇注讜诇诐 讚砖驻讬专 诪爪讬 住讘专 讻专讘 讻讛谞讗 讗诪专 专讘 讚驻住拽 诇注讬诇 讻专砖讘"讙 讚讞专砖 讛诪讚讘专 诪转讜讱 讛讻转讘 讬讻讜诇 诇讙专砖 讜诇讗 讗砖讻讞谉 诪讗谉 讚驻诇讬讙 讚专' 讬讜讞谞谉 讙讜驻讬讛 讜讗讘讬讬 诇讗 拽讗诪专讬 讗诇讗 讞诇讜拽讬谉 注诇讬讜 讞讘讬专讬讜 注诇 专砖讘"讙 讗讘诇 诇注谞讬谉 驻住拽 讛诇讻讛 诇讗 讗讬讬专讬 讜讗注"讙 讚讛诇讻讛 讻住转诐 诪砖谞讛 讛讬讬谞讜 讛讬讻讗 讚诇讗 讗讬讬专讬 讗诪讜专讗讬 讘讛讚讬讗 诪砖讗"讻 讛讻讗 讚专讘 驻住拽 讘讛讚讬讗 讻专砖讘"讙 讜讬砖 诇讬讬砖讘 讜诇注谞"讚 爪专讬讱 注讬讜谉:


转讜住驻讜转 讘讚"讛 拽讜诇讜 诇讗驻讜拽讬 讻讜' 讗诇讗 诇诪注讜讟讬 讞专砖 讚诪住转讘专 诇诪注讜讟讬 讻诪讜 转谉 讙讟 讝讛 诇讗砖转讬 讻讜' 注讻"诇. 诇砖讜谞诐 讘讝讛 讗讬谞讜 诪讚讜拽讚拽 讜讻讜讜谞转诐 讚讚讜拽讗 讞专砖 诪住转讘专 诇诪注讜讟讬 讻讬讜谉 砖讗讬谞讜 讘谉 讚注转 诪砖讗"讻 讘谞砖转转拽 讚讘谉 讚注转 讛讜讗 讜讻"砖 驻讬拽讞 讙诪讜专 讜讚讗讬 诪讛谞讬 讛专讻谞讛 讜讻"砖 讻转讬讘讛 讻讬讜谉 讚拽讬诐 诇谉 砖诪转专爪讛 诇讗 讘注讬谞谉 拽讜诇 讻诪讜 讘转谉 讙讟 讝讛 诇讗砖转讬 讚诪讛谞讬 讛讬讻讗 讚拽讬诐 诇谉 砖诪转专爪讛 讜拽"诇 讜讘注讬拽专 讚讘专讬讛诐 讻讘专 讻转讘转讬 讘住讜讙讬讗 讚专讘 讻讛谞讗 讗诪专 专讘 砖讝讛 砖讬讟转 专"讬 讘注诇 讛转讜住' 讗讘诇 专讘讬谞讜 转诐 讜讛专讗"砖 讜讛专砖讘"讗 讝"诇 讻转讘讜 讚诇讗 诪诪注讟讬谞谉 讛讻讗 讗诇讗 讻转讬讘讛 讚讙专注 诪讛专讻谞讛 讜诇驻"讝 诇讗 诪讛谞讬 讻转讬讘讛 讗驻讬' 讘谞砖转转拽 讜讻"砖 讘驻拽讞 讙诪讜专 讜讻诪讜 砖讛讗专讻转讬 讘讝讛 讜讻讗谉 讗讬谉 诇讛讗专讬讱 讬讜转专:


诪砖谞讛 讝讛 讙讬讟讱 讗诐 诪转讬 诇讗 讗诪专 讻诇讜诐 讜驻专砖"讬 讝"诇 讚诪砖诪注 诇讻砖讗诪讜转 讜讗讬谉 讙讟 诇讗讞专 诪讬转讛. 讜讬砖 诇讚拽讚拽 讘诪讗讬 讗讬讬专讬 讗讬 讘讚诇讗 讻驻诇讬讛 诇转谞讗讬讛 讛讗 拽讬"诇 讚诇讗 讛讜讬 转谞讗讬 讻诇诇 讜讛转谞讗讬 讘讟诇 讜讛诪注砖讛 拽讬讬诐 讗"讻 讗讬谉 讻讗谉 讙讟 诇讗讞专 诪讬转讛 讜讗讬 讘讚讻驻诇讬' 诇转谞讗讬讛 讜讗诪专 谞诪讬 讗诐 诇讗 诪转讬 诇讗 讬讛讗 讙讟 讗讻转讬 讗诪讗讬 诇讗 讗诪专 讻诇讜诐 讚诪住讬拽 讗讘讬讬 讚讻讬讜谉 讚诇讗 讗诪专 诇讛 诪讛讬讜诐 讻诪讗谉 讚讗诪专 诇讗讞专 诪讬转讛 讚诪讬 讜讛讬讗讱 讚诪讬 讻诇讗讞专 诪讬转讛 讚讛讗 诪驻讬拽 诇讛 讘驻讬专讜砖 讘诇砖讜谉 转谞讗讬 讜诪诇砖讜谉 讛专诪讘"诐 讝"诇 讘驻"讟 诪讛诇' 讙讬专讜砖讬谉 谞专讗讛 诪讘讜讗专 讚讘讚讻驻诇讬讛 诇转谞讗讬讛 讗注"讙 讚诇讗 讗诪专 诪讛讬讜诐 讛讜讬 讙讟 讜驻讬' 讛诪讙讬讚 诪砖谞讛 讻讚驻专讬砖讬转 讗诇讗 砖讛讘注诇 诇讞诐 诪砖谞讛 讛拽砖讛 注诇讬讜 讚讗"讻 讛讜讬 诇谉 诇诪讬诪专 讚转谞讗讬 讘讟诇 讜诪注砖讛 拽讬讬诐 讜诇注谞"讚 诪砖讜诐 讛讗 诇讗 讗讬专讬讗 讚诇注讜诇诐 讘讚诇讗 讻驻诇讬' 讗讬讬专讬 讜讗驻"讛 诇讗 砖讬讬讱 诇讜诪专 转谞讗讬 讘讟诇 讜诪注砖讛 拽讬讬诐 讚讻讬讜谉 砖诇讗 讗诪专 诪讛讬讜诐 讛讜"诇 讻诪讗谉 讚讗诪专 诇讗讞专 诪讬转讛 讜讗"讻 讗讬谉 讻讗谉 诇砖讜谉 转谞讗讬 讻诇诇 讗诇讗 诇砖讜谉 拽讘讬注讜转 讝诪谉 诇讻砖讬诪讜转 讜诪砖"讛 诇讗 讗诪专 讻诇讜诐 讜注讜讚 谞驻专砖 讘讝讛 诇拽诪谉 讙讘讬 讛讗 讚讗转拽讬谉 砖诪讜讗诇 讘讙讬讟讗 讚祝 注"讛 注"讘 讜讘住讜祝 驻讬专拽讬谉 讙讘讬 讜诇讻砖转爪讗 讞诪讛 诪谞专转讬拽讛 注"砖:


转讜住驻讜转 讘讚"讛 诪讛讬讜诐 讗诐 诪转讬 讻讜' 讻转讘 专讘讬谞讜 转诐 诪讛讬讜诐 讗诐 诪转讬 讗诐 诪转 讘讜 讘讬讜诐 诇讗 讬讚注谞讗 诪讛 讗讚讜谉 讘讛 讻讜' 注讻"诇. 讗注"讙 讚讘讻诇 讙讬讟讬 讚注诇诪讗 砖诪转讙专砖转 讘讬讜诐 讛讻转讜讘 讘讜 诇讗 诪住驻拽讗 诇谉 讗讬 诪转讙专砖转 诪转讞诇转 讛讬讜诐 讗讜 诪住讜驻讜 讗注"讙 讚诇讗 讻转讘讬谞谉 砖注讜转 诪"诪 讻讬讜谉 讚诪砖注讛 砖讘讗 讙讬讟讛 诇讬讚讛 诪转讙专砖转 讗讬谉 讻讗谉 诪拽讜诐 住驻拽 讻诇诇 讜讚讜拽讗 讘诪讛讬讜诐 讗诐 诪转讬 讬砖 诇住驻拽 讻讬讜谉 砖诇讗 谞讙诪专讜 讛讙讬专讜砖讬谉 诪砖讘讗 讛讙讟 诇讬讚讛 诇讗 诪讬讘注讬讗 诇专' 讬讛讜讚讗 讚讗诪专 诇拽诪谉 讛专讬 讛讬讗 讻讗砖转 讗讬砖 诇讻诇 讚讘专讬讛 讗诇讗 讗驻讬诇讜 诇专' 讬讜住讬 讚讗诪专 诪讙讜专砖转 讜讗讬谞讛 诪讙讜专砖转 诪"诪 诇讗 谞讙诪专 讛讙讟 诪讬讚 讜讛讬讬谞讜 诪讟注诐 砖讻转讘讜 讛转讜住' 诇拽诪谉 讚诪住转诪讗 讚注转讜 诇讗讞专 讛讙讟 讻诇 诪讛 砖讬讻讜诇 讜诪砖"讛 诪住驻拽讗 诇讬讛 诇专"转 讻谉 谞"诇 讜拽"诇:


专砖"讬 讘讚"讛 讜专' 讛讜谞讗 讻专讘讬 讬讜住讬 讻讜' 讚讗诐 诇讗 谞转谉 诇讜 讛讙讜祝 诪注讻砖讬讜 诇诪讛 谞讻转讘 讝诪谉 讘砖讟专 讛诪转谞讛 注讻"诇. 讜诇讻讗讜专讛 讬砖 诇转诪讜讛 讟讜讘讗 讚诇驻讬 讝讛 诪讗讬 诪讚诪讛 专讘 讛讜谞讗 讙讟 诇诪转谞讛 讚讛讗 讘讙讟 诇讗 砖讬讬讱 讛讗讬 讟注诪讗 讻诇诇 讚讘诇讗"讛 爪专讬讱 诇讻转讜讘 讝诪谉 讘讙讟 讚讙讟 砖讗讬谉 讘讜 讝诪谉 驻住讜诇 讻讚讗讬转讗 诇拽诪谉 讚祝 驻"讝 讜砖诐 讬讘讜讗专 讚诇专讜讘 讛驻讜住拽讬诐 讗驻讬诇讜 讘讚诇讬讻讗 注讬讚讬 讞转讬诪讛 讗诇讗 注讬讚讬 诪住讬专讛 诇讞讜讚 谞诪讬 驻住讜诇 讜诇讻讗讜专讛 讛讬讛 谞"诇 讚讘讙讟 砖讻"诪 砖讗讜诪专 讗诐 诪转讬 诇讗 讘注讬谞谉 讝诪谉 讻诇诇 讜讗讚专讘讗 拽砖讬讗 诇讬 讻讬讜谉 讚拽讬"诇 讘讗讜诪专 诪讛讬讜诐 讗诐 诪转讬 讚诇专"讬 讜专' 讬讜住讬 诇拽诪谉 诇讗 谞讙诪专' 讛讙讬专讜砖讬谉 讗诇讗 诇讗讞专 诪讬转讛 讜诇讙讬专住转 专砖"讬 讜转讜住' 诇拽诪谉 讛讻讬 拽讬"诇 讻讞讻诪讬诐 讚讬诪讬诐 砖讘讬谞转讬讬诐 诪讙讜专砖转 讜讗讬谞讛 诪讙讜专砖转 讜讗"讻 讛讬讗讱 讻讜转讘讬谉 讝诪谉 讘讙讟 讝讛 讛讗 讛讜"诇 讙讟 诪讜拽讚诐 讜诇讬讻讗 诇诪讬诪专 讚讗讬讬专讬 砖讻讜转讘 讝讛 讛转谞讗讬 讘讙讟 诪讛讬讜诐 讗诐 诪转讬 讚转讜 诇讬讻讗 诇诪讬讞砖 诇讘转 讗讞讜转讜 讜诇讗 诇驻讬专讜转 讻讬讜谉 砖谞讻转讘 讘驻讬专讜砖 讘讙讟 讗诇讗 讚讘砖诪注转讬谉 讘住诪讜讱 诪砖诪注 诇讛讚讬讗 讚讗讚专讘讗 讘讙讟 讗讬讬专讬 砖讗讜诪专 讛转谞讗讬 讘注诇 驻讛 诪讚讗诪专讬谞谉 诪住驻拽讗 诇谉 讗讬 讗诪专 专讘讬 讬讜住讬 讘注"驻 讜讻谉 驻专砖"讬 讝"诇 诇讛讚讬讗 讻讙讜谉 讘讙讟 砖讻转讘 讻讛诇讻转讜 讜讻砖诪讜住专讜 诇讛 讗讜诪专 讝讛 讙讬讟讱 讗诐 诪转讬 讜讻诪讜 砖讗驻专砖 注讜讚 讘住诪讜讱 讚诇专砖"讬 讜讛专讬"祝 讜讛专诪讘"诐 讝"诇 讜住讬讬注转讜 讗讬谉 诇讻转讜讘 砖讜诐 转谞讗讬 讘讙讟 讜讗"讻 讛讚专讗 拽讜砖讬讗 诇讚讜讻转讬讛 讗诪讗讬 诇讗 诪讬驻住诇 诪砖讜诐 诪讜拽讚诐 讜诇讬讻讗 诇诪讬诪专 谞诪讬 讚讗讬讬专讬 砖诪讙专砖讛 注"讬 砖诇讬讞 讜讻砖讬讟转 讛住讜讘专讬诐 讚讙讟 诪讜拽讚诐 讻砖专 注"讬 砖诇讬讞 诪砖讜诐 讚拽诇讗 讗讬转 诇讬讛 讻诪讜 讘讙讟 讛讘讗 诪诪讚讬谞转 讛讬诐 讗诇讗 讚诇砖讜谉 讛诪砖谞讛 讚拽转谞讬 讝讛 讙讬讟讱 讗诐 诪转讬 诇讗 诪砖诪注 讚讗讬讬专讬 注"讬 砖诇讬讞 讜讻诪讜 砖讗驻专砖 注讜讚 诇拽诪谉 讘诪砖谞讛 讚诇讗 转转讬讬讞讚 注诪讜 讗诇讗 讘驻谞讬 注讚讬诐 讜注讜讚 讚诇注讬诇 驻专拽 讛诪讘讬讗 转谞讬讬谉 讚祝 讬"讞 诪砖诪注 诇讛讚讬讗 讚讗驻讬诇讜 讘讙讬讟讬谉 讛讘讗讬谉 诪诪讚讬谞转 讛讬诐 诇讗 住诪讻讬谞谉 讗讛讗 讚讗讬转 诇讛讜 拽诇讗 讗诇讗 诪砖讜诐 砖讛注讚讬诐 专讜讗讬谉 砖诇讗 谞诪住专 讘讬讜诐 砖谞讻转讘 讜注"讬 讻谉 讗讬转 诇讛讜 拽讜诇 讜诪住拽讜 讗讚注转讬讬讛讜 讬讜诐 讛诪住讬专讛 讜讻诪"砖 砖诐 讛转讜住' 讘讚"讛 讛谞讛讜 拽诇讗 讗讬转 诇讛讜 讚诪讛 砖讻讜转讘讬谉 讝诪谉 讘讙讬讟讬谉 讛讘讗讬谉 诪诪讚讬谞转 讛讬诐 讗注"讙 讚讝诪谉 讛讙讟 诇讗 诪讛谞讬 讘讬讛 诪讬讚讬 讗诇讗 诪砖讜诐 砖注"讬 讛讝诪谉 讬砖 诇讜 拽讜诇 讻砖谞讬转谉 讗讞"讻 注"讬 讛砖诇讬讞 讚讜拽讗 讻诪"砖 砖诐 讛转讜住' 讘讚"讛 注讚 砖注转 谞转讬谞讛 注"砖. 谞诪爪讗 讚讻诇 讝讛 诇讗 砖讬讬讱 讻讗谉 讚讗驻讬诇讜 讗转"诇 砖诪讙专砖讛 注"讬 砖诇讬讞 讗讻转讬 诇讬转 诇讬讛 拽诇讗 讻讬讜谉 砖谞诪住专 讘讬讜诐 砖谞讻转讘 讜讗讻转讬 讛讜"诇 诪讜拽讚诐 讻讬讜谉 砖讗讬谉 讛讙讟 讞诇 讗诇讗 诇讗讞专 讻诪讛 讬诪讬诐. 讜讗祝 讗转"诇 讚讙讟 砖讻"诪 讻讬 讛讗讬 砖诪讙专砖讛 注诇 转谞讗讬 讗诐 讬诪讜转 讗讬转 诇讬讛 拽诇讗 讜讻诪讚讜诪讛 诇讬 砖专讗讬转讬 住讘专讗 讝讜 讘讗讬讝讛 住驻专 讚讙讟 注诇 转谞讗讬 讬砖 诇讜 拽讜诇 讜谞注诇诐 诪诪谞讬 讗诇讗 讚住讜祝 住讜祝 讝诪谉 讛讙讟 诇讗 诪讛谞讬 讘讬讛 诪讬讚讬 讚讗讚专讘讛 讙专讜注讬 诪讙专注 砖拽专讜讘 诇讛讬讜转 诪讜拽讚诐 讻讬讜谉 砖讗讬谉 讛讙讟 讞诇 诪讗讜转讜 讝诪谉 讚谞讛讬 砖讻讜转讘讬谉 讝诪谉 讘讙讬讟讬谉 讛讘讗讬谉 诪诪讚讬谞转 讛讬诐 讛讬讬谞讜 诪砖讜诐 砖注"讬 讻讱 讬爪讗 讛拽讜诇 砖专讜讗讬谉 讛注讚讬诐 砖诇讗 谞诪住专 讘讬讜诐 讛讻转讬讘讛 诪砖讗"讻 讛讻讗 砖谞诪住专 讘讬讜诐 讛讻转讬讘讛 讜讗驻"讛 讗讬谞讜 讞诇 诪讬讚 讗讬谉 爪讜专讱 讻诇诇 诇讻转讜讘 讝诪谉 讘讙讟 讜砖讬讬讱 砖驻讬专 诇讜诪专 讝诪谞讜 砖诇 砖讟专 诪讜讻讬讞 注诇讬讜 讻诪讜 讘诪转谞讛. 讗诇讗 砖诇讗 诪诇讗谞讬 诇讘讬 诇驻专砖 讻谉 讚讗"讻 讘讻诇 讙讬讟讬谉 砖谞讻转讘讜 注诇 转谞讗讬 讚讗诐 讚拽讬"诇 砖讗讬谞讜 讙讟 讗诇讗 诇讻砖讬转拽讬讬诐 讛转谞讗讬 谞诪讬 转讬拽砖讬 诇谉 讛讻讬 讻讬讜谉 砖讗讬谉 讻讜转讘讬谉 讛转谞讗讬 讘讙讟 讗诇讗 讘注"驻 讗诪讗讬 诇讗 诪讬驻住诇讬 诪砖讜诐 诪讜拽讚诐 讜谞爪讟专讱 诇讜诪专 讙"讻 讚讗讬转 诇讛讜 拽诇讗 讜讗"讻 讬讜讻砖专讜 讻砖讗讬谉 讘讛诐 讝诪谉 讜诇讗 专讗讬转讬 砖讛转注讜专专 砖讜诐 诪驻专砖 讗讜 驻讜住拽 讘讝讛 讜讛讚讘专 爪专讬讱 转诇诪讜讚 讜注讜讚 诇驻"讝 转讬拽砖讬 讛讗 讚讗诪专讬' 讘砖诪注转讬谉 诪转谞讬转讬谉 讻专讘谞谉 讜专讘 讛讜谞讗 讚讗诪专 讻专' 讬讜住讬 讜讗诪讗讬 诇讗 诪讜拽讬 专讘 讛讜谞讗 诪转谞讬转讬谉 谞诪讬 讻专' 讬讜住讬 讜讗讬讬专讬 讻砖诇讗 谞讻转讘 讝诪谉 讘讙讟 住讜祝 讚讘专 驻砖讟讗 讚诪讬诇转讗 诪砖诪注 砖讻讜转讘讬谉 讝诪谉 讘讻诇 讛讙讬讟讬谉 讜诇讗 驻诇讜讙 专讘谞谉 讜讗"讻 诇驻讬 诪讛 砖驻讬' 专砖"讬 讘讛讗讬 讚讗诪专讬谞谉 讘诪转谞讛 讝诪谞讜 砖诇 砖讟专 诪讜讻讬讞 注诇讬讜 讚讛讬讬谞讜 诪砖讜诐 讚讗诇"讻 诇诪讛 讛讜爪专讱 诇讻转讜讘 讝诪谉 讜转讬拽砖讬 诇谉 讟讜讘讗 讚讛"讟 诇讗 砖讬讬讱 讻诇诇 讘讙讟 诇讻讱 谞诇注"讚 讘讻讜讜谞转 专砖"讬 讝"诇 讚讘注讬拽专 诪讬诪专讗 讚专讘 讛讜谞讗 讚诇注谞讬谉 讙讬讟讬谉 住讘专 专' 讬讜住讬 讚讗诪专讬谞谉 讝诪谞讜 砖诇 砖讟专 诪讜讻讬讞 注诇讬讜 诇讗 讛讜爪专讱 诇驻专砖 砖讜诐 讟注诐 讚专讘 讛讜谞讗 讗讝讛 讙讬讟讱 讗诐 诪转讬 拽讗讬 讜讻讬讜谉 讚讗诪专 讗讘讬讬 讚讗诐 砖转讬 诇砖讜谞讜转 诪砖诪注 讗诪专讬谞谉 砖驻讬专 讚讝诪谞讜 砖诇 砖讟专 诪讜讻讬讞 注诇 诇砖讜谉 讗诐 讚诪讛讬讜诐 诪讙专砖 诇讛 讜讗诐 诇砖讜谉 转谞讗讬 讛讜讗 讜讛讬讬谞讜 谞诪讬 讟注诪讗 讚专讘讜转讬谞讜 讘住诪讜讱 诇注谞讬谉 讗诐 诇讗 讘讗转讬 诪讻讗谉 讜注讚 讬"讘 讞讜讚砖 讚讛转讬专讜讛 诇讬谞砖讗 诪讛"讟 讚住讘专讬 讻专' 讬讜住讬 讚讝诪谞讜 砖诇 砖讟专 诪讜讻讬讞 注诇 诇砖讜谉 讗诐 讚诇砖讜谉 转谞讗讬 讛讜讗 讻讬讜谉 讚讘诇讗"讛 砖转讬 诇砖讜谞讜转 诪砖诪注 讜讻讚诪住讬拽 谞诪讬 讗讘讬讬 讘住讜祝 驻讬专拽讬谉 讙讘讬 讗诐 转爪讗 讞诪讛 诪谞专转讬拽讛 讚诇专' 讬讜住讬 诪讙讜专砖转 诇诪驻专注 讗诪谞诐 诪爪讗转讬 诇专砖讘"诐 讝"诇 讘驻' 讙讟 驻砖讜讟 砖讻转讘 讚专' 讬讜住讬 住"诇 讻专"讗 讚注"诪 讻专转讬 讜诇讗 讘注讬谞谉 讝诪谉 讗诇讗 讚讗讻转讬 注"讻 讛讗讬 住讜讙讬讗 诇注谞讬谉 讚讻砖专 讘讚讬注讘讚 讗讘诇 诇讻转讞诇讛 诇讻"注 讘注讬谞谉 讝诪谉 砖诇讗 转爪讟专讱 诇讛讘讬讗 注"诪 诇驻谞讬谞讜 讜讻谉 诪砖诪注 诇讛讚讬讗 诪住讜讙讬讗 讚诇注讬诇 讙讘讬 诪驻谞讬 诪讛 转拽谞讜 讝诪谉 讜注"砖 讘讞讬讚讜砖讬谞讜. 诪砖讗"讻 诇注谞讬谉 诪转谞讛 讚讗讬讬专讬 讘讛 专' 讬讜住讬 砖讛讜讗 讘诇讗讞专 诪讬转讛 讚诇讗 砖讬讬讱 讘诇讗讞专 砖转讬 诇砖讜谞讜转 讜讗"讻 诪讛讬讻讗 转讬转讬 谞讗诪专 讚讝诪谞讜 砖诇 砖讟专 诪讜讻讬讞 讜谞爪讟专讱 诇讜诪专 讚讛讗 讚拽讗诪专 诇讗讞专 诪讬转讛 诪讬讛讚专 拽讛讚专 讘讬讛 讜讛讗 拽讬"诇 讬讚 讘注诇 讛砖讟专 注诇 讛转讞转讜谞讛 讜讻"砖 讚诇砖讜谉 诇讗讞专 诇讗 砖讬讬讱 讻诇诇 诇诪驻专注 讜讻诪讜 砖讻转讘 专砖"讬 讝"诇 诇讛讚讬讗 住讜祝 驻讬专拽讬谉 讙讘讬 诇讻砖转爪讗 讞诪讛 诪谞专转讬拽讛 讚讗驻讬诇讜 诇专' 讬讜住讬 诇讗 砖讬讬讱 讘讻讛"讙 诇讜诪专 讝诪谞讜 砖诇 砖讟专 诪讜讻讬讞 讻讬讜谉 讚拽讗诪专 讘讛讚讬讗 砖诇讗 讬讞讜诇 讗诇讗 诇讻砖转爪讗 讜诪"砖 讘诪转谞讛 讚诇专' 讬讜住讬 讝诪谞讜 砖诇 砖讟专 诪讜讻讬讞 诪砖"讛 讛讜爪专讱 专砖"讬 讝"诇 诇驻专砖 讚讘诪转谞讛 诪讜讻讞讗 诪讬诇转讗 讚讝诪谞讜 砖诇 砖讟专 诪讜讻讬讞 讚讗诐 诇讗 谞转谉 诇讜 讛讙讜祝 诪注讻砖讬讜 诇诪讛 谞讻转讘 讝诪谉 讘砖讟专 诪砖讗"讻 讘讙讬讟讬谉 讚诇讗 砖讬讬讱 讛讗讬 住讘专讗 讻讚驻专讬砖讬转 讚诇注讜诇诐 爪专讬讱 诇讻转讜讘 讝诪谉 诪砖"讛 诇讗 讗诪专讬谞谉 讝诪谞讜 砖诇 砖讟专 诪讜讻讬讞 讘诇讗讞专 诪讬转讛 讗诇讗 讘讗诐 讚讜拽讗 讜讛讬讬谞讜 讚诇诇讬砖谞讗 拽诪讗 讚专讘 讛讜谞讗 诇讗 诪转谞讬 诇讛 讗住讬驻讗 讜讻诪讜 砖讗驻专砖 注讜讚 讘讟讜讘 讟注诐 讗祝 诇诇讬砖谞讗 讘转专讗 讚专' 讛讜谞讗 讘住诪讜讱 讚诪转谞讬 诇讛 讗住讬驻讗 注讬讬谉 注诇讬讜 讝讛 谞"诇 讘专讜专 讻砖诪砖 讘讻讜讜谞转 专砖"讬 讝"诇 讚讗讝讬诇 讘讬讛 诇砖讬讟转讜 讚住讜祝 驻讬专拽讬谉 讜讻诪讜 砖讗驻专砖 砖诐 讘注讝讛"讬 讜讚讜拽 讛讬讟讘:


转讜住' 讘讚"讛 讛讻讬 讗诪专 专讘 讛诇讻讛 讻专' 讬讜住讬 讜讛讗 讚讗诪专 讘驻专' 讘转专讗 讗转拽讬谉 专讘 讻讜' 讗讬谉 讝讛 讗诇讗 诇砖讜驻专讗 讘注诇诪讗 讻讜' 注讻"诇. 讜诇讻讗讜专讛 讬砖 诇转诪讜讛 讗诪讗讬 诇讗 谞讬讞讗 诇讛讜 讚诇专讘 诪住驻拽讗 诇讬讛 讗讬 讛诇讻讛 讻专' 讬讜住讬 讘注诇 驻讛 讻讚诪住拽讬谞谉 讘砖诪注转讬谉 讚诇专讘 讛讜谞讗 诪住驻拽讗 诇讬讛 讜诪砖"讛 讛讜爪专讱 专讘 诇转拽谉 诪讬讜诪讗 讚谞谉 诇讗驻讜拽讬 诪住驻讬拽讗 讜讻谉 讛拽砖讛 诪讛专砖"讗 讝"诇. 诪讬讛讜 诪爪讬谞谉 诇诪讬诪专 讚讗讻转讬 拽砖讬讗 诇讛讜 诇诇讬砖谞讗 讘转专讗 讚专讘 讛讜谞讗 讚诪转谞讬 诇讛 讗住讬驻讗 讜讗"讻 诪砖诪注 讚讛讗 讚诇讗 诪转谞讬 谞诪讬 讗专讬砖讗 讛讬讬谞讜 诪砖讜诐 讚讘专讬砖讗 诇专' 讬讜住讬 讞诇讬爪讛 谞诪讬 诇讗 讘注讬讗 讚诇讗 砖谞讬 诇讬讛 讘讬谉 讝诪谞讜 砖诇 砖讟专 讘转谞讗讬 讘讻转讘 诇讘注诇 驻讛 讻讚驻砖讬讟讗 诇讬讛 诇专讘讛 讜诪砖"讛 诇讗 诪砖诪注 诇讛讜 讚诇专讘 诪住驻拽讗 诇讬讛 讘注"驻. 讜讬讜转专 谞专讗讛 诇讬 讚讗"讗 诇讜诪专 讻诇诇 讚诇专讘 诪住驻拽讗 诇讬讛 讘注"驻 讜讛讬讬谞讜 诇驻讬 诪讛 砖驻讬专砖 专砖"讬 讝"诇 讚专讬注讜转讗 讚转谞讗讬 讘注"驻 讛讬讬谞讜 诪砖讜诐 讚讗讬讻讗 诇诪讬诪专 诪讬讛讚专 讛讚专 讘讬讛 诪讝诪谉 讛砖讟专 讜讗"讻 诪讛 讛讜注讬诇 谞诪讬 讘诪讗讬 讚转拽讬谉 讘讙讬讟讗 诪讬讜诪讗 讚谞谉 讜诇注诇诐 讜诪砖诪注 砖讻讜转讘 诇砖讜谉 讝讛 讘讙讟 讜讗讻转讬 诇讗 诪讛谞讬 讗讬 诪转谞讛 诇讗讞"讻 砖讜诐 转谞讗讬 讚讗讬讻讗 诇诪讬诪专 讛讚专 讘讬讛 诪诪讛 砖讻转讘 诪讬讜诪讗 讚谞谉 讜讛讬讛 诇讜 诇转拽谉 砖讬讗诪专 讻谉 讘注诇 驻讛 讗注"讻 讚专讘 诇讗 砖谞讬 诇讬讛 讘讬谉 讻转讘 诇讘注"驻 讻谉 谞"诇 谞讻讜谉 讗诇讗 讚诪诇' 讛转讜住驻讜转 讘住诪讜讱 讘讚"讛 讗讬 讗诪专 诇讗 诪砖诪注 讻谉 讜讚讜"拽. 讜讘讝讛 谞转讬讬砖讘' 诇讬 讙"讻 砖讬讟转 讛专讬"祝 砖讻转讘 讘驻' 讬砖 谞讜讞诇讬谉 诇转专抓 拽讜砖讬讗 讚专讘 讗讚专讘 讜诪讞诇拽 讘讬谉 诪诪讜谞讗 诇讗讬住讜专讗 讜驻讬专砖讜 讻诇 诪驻专砖讬 讚讘专讬讜 讚讛讬讬谞讜 诪砖讜诐 讚诪住驻拽讗 诇讬讛 诇专讘 讜诪砖讜诐 讞讜诪专讬 讚注专讬讜转 诇讗 驻住讬拽讗 诇讬讛 讘讙讬讟讬谉 讜讗"讻 拽砖讬讗 诇谉 讚讟驻讬 讛讜"诇 诇诪讬诪专 讚诪住驻拽讗 诇讬讛 诇专讘 讘注诇 驻讛 讻讚讗诪专讬谞谉 讘砖诪注转讬谉 讜诇诪讗讬 讚驻专讬砖讬转 讗转讬 砖驻讬专 讚诇注谞讬谉 转拽谞转讗 讚专讘 诪讬讜诪讗 讚谞谉 讜诇注诇诐 诇讗 砖讬讬讱 诇讜诪专 讚砖谞讬 诇讬讛 讘讬谉 讻转讘 诇讘注"驻. 讜讛专诪讘"诐 讝"诇 诪讞诇拽 讙"讻 讘讬谉 诪诪讜谉 诇讙讬讟讬谉 讜讻转讘 讛讻住祝 诪砖谞讛 诪砖讜诐 讚讘讙讬讟讬谉 砖爪专讬讱 诇讻转讜讘 讝诪谉 诇讗 讗诪专讬' 讝诪谞讜 砖诇 砖讟专 诪讜讻讬讞 讜诪诇讘讚 诪讛 砖讛讗专讻转讬 讚讗"讗 诇讜诪专 讻谉 注讜讚 讬砖 诇转诪讜讛 砖讞讬诇讜拽 讝讛 诇讗 谞讝讻专 讘砖诪注转讬谉 讜讗讬谉 诇讛讗专讬讱 讬讜转专:





讬诐 砖诇 砖诇诪讛

诪转谞讬转讬谉 讝讛 讙讬讟讱 讗诐 诪转讬 讝讛 讙讬讟讱 诪讞讜诇讬 讝讛 讝讛 讙讬讟讱 诇讗讞专 诪讬转讛 诇讗 讗诪专 讻诇讜诐 诪讛讬讜诐 讗诐 诪转讬 诪注讻砖讬讜 讗诐 诪转讬 讛专讬 讝讛 讙讟 诪讛讬讜诐 讜诇讗讞专 诪讬转讛 讙讟 讜讗讬谞讜 讙讟 讜讗诐 诪转 讞讜诇爪转 讜诇讗 诪转讬讬讘诪讜转 驻讬' 讚诪住驻拽讗 诇讬' 讗讬 转谞讗讛 讛讜讬 诪讛讬讜诐 讬讞讜诇 讛讙讟 讗诐 讗诪讜转 讜讻讬讜谉 砖诪转 谞转拽讬讬诐 讛转谞讗讬 讜谞诪爪讗 砖讛讜讗 讙讟 诪砖注转 谞转讬谞转讜 讗讜 讞讝专讛 讛讜讬 砖讞讝专 讘讜 诪诪讗讬 讚讗诪专 诪讛讬讜诐 讜讗诪专 砖讬讞讜诇 诇讗讞专 诪讬转讛 讜诪转谞讬' 讻专讘谞谉 讚专' 讬讜住讬 讗讘诇 诇专' 讬讜住讬 讞诇讬爪讛 谞诪讬 诇讗 讘注讬 讚住"诇 讝诪谞讜 讛讻转讜讘 讘讙讟 诪讜讻讬讞 注诇讬讜 讚诪讛讬讜诐 拽讗诪专 讜讛讜讬 讻讗诇讜 讗诪专 诪讛讬讜诐 讜诇讗讞专 诪讬转讛 讜驻住拽 专讘讗 讚讛诇讻讛 讻专' 讬讜住讬 讗驻讬诇讜 讗诪专 讘注诇 驻讛 讗诐 诪转讬 讗讜 诇讗讞专 诪讬转讛 讜诇讗 讗诪专讬谞谉 讝诪谉 讛讻转讜讘 讘讙讟 诪讜专讛 砖讬讞讜诇 讛讙讟 讘讗讜转' 讝诪谉 讗诇讗 砖讞讝专 讜专讜爪讛 砖讬讞讜诇 讚讜拽讗 诇讗讞专 诪讬转讛 讜讛专讬"祝 驻住拽 讻专讘谞谉 讚专' 讬讜住讬 讜诇拽诪谉 讘住讜祝 驻专拽 谞讗专讬讱 讘讝讛 讗讬"讛 讜驻专讬讱 转诇诪讜讚讗 诪"砖 专讬砖讗 讚讗诪专 讗诐 诪转讬 讻诇讗讞专 诪讬转讛 讚诇讗 讛讜讬 讙讟 讻诇诇 讜讙讘讬 诪注讻砖讬讜 讗讜 诪讛讬讜诐 讗诐 诪转讬 住"诇 讚讛讜讬 讙讟 讙诪讜专 讜讗讬谞讜 讻诪讜 诪讛讬讜' 讜诇讗讞专 诪讬转讛 讚讛讜讬 讙讟 讜讗讬谞讜 讙讟 讜诪砖谞讬 讗诪专 讗讘讬讬 讗诐 诪转讬 砖转讬 诇砖讜谞讜转 诪砖诪注 诪砖诪注 讻诪注讻砖讬讜 讜诪砖诪注 讻诇讗讞专 诪讬转讛 讗诪专 诇讛 诪讛讬讜诐 讻诪讗谉 讚讗诪专 诇讛 诪注讻砖讬讜 讚诪讜 诇讗 讗诪专 诇讛 诪讛讬讜诐 讻诪讗谉 讚讗诪专 诇讛 诇讗讞专 诪讬转讛 讚诪讬 讜诪讛讬讜诐 讜诇讗讞专 诪讬转' 住驻讜拽讬 诪住驻拽讗 诇谉 讗讬 讛讜讛 转谞讗讛 讗讬 讛讜讛 讞讝专' 讛诇讻讱 讞讜诇爪转 讜诇讗 诪转讬讬讘诪讜转 讻转讘 讛专讗"砖 讘砖诐 专"转 砖讬砖 诇讻转讜' 讘讙讟 砖"诪 诪注讻砖讬讜 讗诐 诪转讬 砖讗诐 谞讻转讜讘 诪讛讬讜诐 讗诐 诪转讬 讜诪转 讘讗讜转讜 讬讜诐 诇讗 讬讚注谞讗 诪讛 讗讬讚讜谉 讘讬' 讜讛专诪"讛 讞讜诇拽 讜讗讜诪专 讗驻讬' 诪讛讬讜诐 讗诐 诪转讬 讛讜讬 讻诪注讻砖讬讜 讜讗诐 诪转 讘讗讜转讜 讛讬讜诐 讛讜讬 诪讙讜专砖转 讜拽爪转 专讗讬讬' 诇讚讘专讬讜 讚住转诪讗 拽转谞讬 诪讛讬讜诐 讗诐 诪转讬 讚讛讜讬 讙讟 讚诪砖诪注 讗驻讬' 诪转 讘讗讜转讜 讬讜诐 讗诇讗 砖诪"诪 讗讬谉 诇讛拽诇 讘住驻拽 诪讗讞专 砖讬爪讗 讛讚讘专 诪讙讚讜诇讬 讙讗讜谞讬 注讜诇诐 专"转 讜讛讗讞专讜谞讬诐 讗讞专讬讜 讜讗祝 诇讚讘专讬 讛专诪"讛 诪"诪 诇讗 讛讜讬 诪讙讜专砖转 讗诇讗 讚讜拽讗 砖讬砖 注讚讬' 讘讚讘专 砖讛讙讬注 讛讙讟 诇讬讚' 讘讞讬讬讜 讗讘诇 讗诐 讗讬谉 注讚讬' 诪转讬 讘讗 诇讬讚' 讗注驻"讬 砖讻转' 讘讜 讝诪谉 讜讻转讜' 讘讜 诪讛讬讜' 讻讬讜谉 讚诇讗 诪砖转专讬' 讗诇讗 讘注讚讬 讞转讬诪' 讚注讚讬 讞转讬诪讛 讗讬谞讛 注讜砖讬谉 讗讜转讜 讙讟 讗诇讗 讗讞专 讛讬讜诐 讜讻讬讜谉 砖诪转 拽讜讚诐 诇讻谉 讛讜讬 住驻拽 诪讙讜专砖' 讜讞讜诇爪转 讜诇讗 诪转讬讬讘诪转 讜讛讗 讚转谞谉 讘诪转谞讬' 诪讛讬讜诐 讜诇讗讞专 诪讬转讛 讛讜讬 住驻拽 诪讙讜专砖转 讛"讛 诪注讻砖讬讜 讜诇讗讞专 诪讬转讛 讗诇讗 砖讛转讞讬诇 讘诪讛讬讜诐 讜讛"讛 讘诪注讻砖讬讜 讚讛讗 讘专讬砖讗 讚诪转谞讬' 讛砖讜讬谞讛讜 讜诇讗驻讜拽讬 诪讚注转 讛专诪"讛 砖讻转讘 砖讗讬谉 诪注讻砖讬讜 讻诪讜 诪讛讬讜诐 讚讗注"讙 讚诪讛讬讜诐 讜诇讗讞专 诪讬转讛 讛讜讬 住驻拽 诪注讻砖讬讜 讜诇讗讞专 诪讬转讛 讛讜讬 讙讟 讜讗祝 砖讛讟讜专 讛讘讬讗讜 讗讬谉 诇讜 讛讻专注 讻诇诇 讙诐 诇讗 诪住转讘专 诇讞诇拽 讜转诪讛 讗谞讬 砖讬注诇讛 注诇 讚注转讜 诇讛拽诇 讘诇讗 专讗讬讬':


诪转谞讬' 讝讛 讙讬讟讱 诪讛讬讜诐 讗诐 诪转讬 诪讞诪转 讞讜诇讬 讝讛 讜注诪讚 讜讛诇讱 讘砖讜拽 讜讞诇讛 讜诪转 讗讜诪讚讬谉 讗讜转讜 讗诐 诪讞诪转 讞讜诇讬 讛专讗砖讜谉 诪转 讛"讝 讙讟 讜讗诐 诇讗讜 讗讬谞讜 讙讟 讗诪专 专讘 讛讜谞' 讙讟 砖"诪 砖诪爪讜讛 诪讞诪转 诪讬转讛 讻诪转谞转讜 诪讛 诪转谞转讜 讗诐 注诪讚 讞讜讝专 讗祝 讙讟 讗诐 注诪讚 讞讜讝专 诪砖讜诐 讚讗诪专讬谞谉 砖诪讞诪转 讚讗讙转 诪讬转讛 讛讜讗 谞讜转谞讜 讜诪"讛 讗注"驻 砖诇讗 讛转谞讛 讞讜讝专 讘讜 讻诪转谞讛 讜诪住讬拽 转谞谉 讝讛 讙讬讟讱 诪讛讬讜诐 讗诐 诪转讬 诪讞讜诇讬 讝讛 讜注诪讚 讜讛诇讱 讘砖讜拽 讜讞诇讛 讜诪转 讗讜诪讚讬谉 讗讜转讜 讗诐 诪讞诪转 讞讜诇讬 讛专讗砖讜谉 诪转 讛专讬 讝讛 讙讟 讜讗诐 诇讗讜 讗讬谞讜 讙讟 讜讗讬 讗诪专转 讗诐 注诪讚 讞讜讝专 诇"诇 讗讜诪讚谞讗 讛专讬 注诪讚 讗诪专 诪专 讘专讬' 讚专讘 讬讜住祝 诪砖诪讬' 讚专讘讗 砖谞讬转拽 诪讞讜诇讬 诇讞讜诇讬 讜讛讗 注诪讚 拽转谞讬 注诪讚 诪讞讜诇讬 讝讛 讜谞驻诇 诇讞讜诇讬 讗讞专 讜讛讗 讛诇讱 讘砖讜拽 拽转谞讬 讛诇讱 注诇 诪砖注谞转讜 讜讛讗 拽诪"诇 讚讛诇讱 注诇 诪砖注谞转讜 讛讜讗 讚讘注讬谞谉 讗讜诪讚谞讗 讗讬讚讱 讗讜诪讚谞讗 谞诪讬 诇讗 讘注讬谞谉 砖诪注转 诪讬谞讬' 砖"诪 砖谞讬转拽 诪讞讜诇讬 诇讞讜诇讬 诪转谞转讜 诪转谞讛 讗讬谉 讚讗诪专 专' 讗诇讬注讝专 诪砖诪讬' 讚专讘 砖"诪 砖谞讬转拽 诪讞讜诇讬 诇讞讜诇讬 诪转谞转讜 诪转谞讛 专讘讛 讜专讘讗 诇讗 住"诇 讛讗 讚专讘 讛讜谞讗 讙讝讬专讛 砖诪讗 讬讗诪专讜 讬砖 讙讟 诇讗讞专 诪讬转讛 讜诪讬 讗讬讻讗 诪讬讚讬 讚诪讚讗讜专讬讬转讗 诇讗 讛讜讬 讙讬讟讗 讜诪砖讜诐 讙讝讬专讛 砖专讬谞谉 讗砖转 讗讬砖 诇注诇诪讗 讗讬谉 讻诇 讚诪拽讚砖 讗讚注转讗 讚专讘谞谉 诪拽讚砖 讜讻讜' 讜讻转讘 讛专讗"砖 诪讚讘专讬 讛转讜' 讜讬砖 诇讚拽讚拽 诪讻讗谉 讚讛讗 讚讗诪专 讘砖"诪 砖讗诐 注诪讚 讞讜讝专 诇讗讜 讚讜拽讗 讞讜讝' 砖讬爪讟专讱 诇讜诪' 讗谞讬 讞讜讝专 讘讬 讜讗诐 诇讗 讗诪' 讻谉 讜诪转 讗讞"讻 讛讜讬 诪转谞讛 讗诇讗 诪讬讚 讻砖注讜诪讚 诪讞诇讬讜 谞转讘讟诇讛 讛诪转谞讛 讜诪诪讬诇讗 诪讚讚讬讬拽 讛讻讗 讜讗"讗 注诪讚 讞讜讝专 诇"诇 讗讜诪讚谞' 讛专讬 注诪讚 诪砖诪注 诪讬讚 砖注诪讚 谞转讘讟诇 讛讙讟 讜注讜讚 注"讻 爪专讬' 诇诪讬诪' 讛讻讬 讚讗讬 注讚 讚讗诪' 讗谞讬 讞讜讝' 讘讬 诇诪讛 诇讬 注诪讚 讛讗 讗诪专讬' 讻诇 砖讗诇讜 注讜诪讚 讞讜讝专 讞讜讝' 讘诪转谞转讜 讜讛讻讬 讛诇"诇 砖"诪 砖谞转谉 诪转谞讛 讗讬诪转讬 砖讬专爪讛 讬讞讝讜专 讜讛讬讬谞讜 讟注诪讗 讚讞讝专转 砖"诪 讛讜讬 诪砖讜诐 讗讜诪讚谉 讚注转讗 讜讗谞谉 住讛讚讬 砖讗讬谉 专讜爪讛 砖转转拽讬讬诐 讻砖讬注诪讜讚 讜讻转讘 注讜讚 诪讚讘专讬 讛专讬"祝 讜诇讬转 讛诇讻转讗 讻专讘 讛讜谞讗 讚讛讗 讗住讬拽谞讗 专讘讛 讜专讘讗 诇讗 住"诇 讛讗 讚专讘 讛讜谞讗 讙讝讬专讛 砖诪讗 讬讗诪专讜 讬砖 讙讟 诇讗讞专 诪讬转讛 讛诇讻讱 讗诐 注诪讚 讗讬谞讜 讞讜讝专 讗诐 诇讗 砖讛转谞讛 讻讚讗转拽讬谉 砖诪讜讗诇 诇拽诪谉 注"讻 讻讱 讛讬讗 讛讙讬专住讗 诇专讬"祝 讜诇专"转 讜诇专砖"讬 讚讙专住讬谞谉 讙讬讟讗 砖诇 砖"诪 讻讜' 讜诇驻"讝 谞讜讻诇 诇讜诪专 讚诇讗 驻诇讬讙讬 讗讚专讘 讛讜谞讗 讗诇讗 讘砖诇讗 讗诪专 讗诐 诪转讬 讗讘诇 讘讗讜诪专 讗诐 诪转讬 讗诐 注诪讚 讞讜讝专 讜讗注"驻 砖诪转 诪讗讜转讜 讛讞讜诇讬 讜专砖"讬 驻讬' 诇讛讚讬讗 讻谉 讜讛谞讛 讛专"谉 讛讗专讬讱 讘讚讘专 讜讛讞讝讬拽 讚讘专讬 专砖"讬 讚专讘讛 讜专讘讗 诇讗 驻诇讬讙讬 讗诇讗 讘住转诐 诪砖讜诐 讚讘讻"讛讙 讗讬讻讗 诇诪讬讞砖 砖诪讗 讬讗诪专讜 讬砖 讙讟 诇讗讞专 诪讬转讛 讗讘诇 讘讗讜诪专 讗诐 诪转讬 讗讜 诪讛讬讜诐 讗诐 诪转讬 诪讞讜诇讬 讝讛 诪讜讚讛 诇专讘 讛讜谞讗 砖讻诇 砖讛讜诇讱 讘诇讗 诪砖注谞转 砖讛讙讟 讘讟诇 讬讗诪专讜 讬砖 讙讟 诇讗讞专 诪讬转讛 砖讛专讬 讛讝讻讬专 讘驻讬专讜砖 诪讛讬讜诐 讜讗注"驻 砖诇讗 讗住诪讜讱 注诇 住讘专转讜 诇讛拽诇 诪"诪 讗讬谉 讛讚讘专 讬讜爪讗 诪讬讚讬 住驻拽 讘讗讜诪专 诪讛讬讜诐 讗诐 诪转讬 讗讜 讗诐 诪转讬 诪讞讜诇讬 讝讛 诇讛爪专讬讻讛 讙讟 砖谞讬 讻讛讜诇讱 讘诇讗 诪砖注谞转 注讻"诇 讗讻谉 讘转讜住' 讛拽砖讜 注诇 讝讜 诪讛讗 讚讗诪专讬谞谉 讘讗讬讝讛讜 谞砖讱 讛讛讜讗 砖"诪 讚讻转讘 讙讟 诇讚讘讬转讛讜 讗讬转谞讞 讗诪专讛 诇讬' 讚讘讬转讛讜 讗诪讗讬 拽讗 诪讬转谞讞转 讗讬 拽讬讬诪转 讚讬讚讱 讗谞讗 讜拽讗诪专 讚驻讟讜诪讬 诪讬诇讬 谞讬谞讛讜 讜驻专讬讱 驻砖讬讟讗 讜讗诪讗讬 驻砖讬讟讗 讜讛讗 专讘 讛讜谞讗 讗讬转' 诇讬' 讛讻讗 讗诐 注诪讚 讞讜讝专 注"讻 谞专讗讛 诇专"转 砖"诪 砖谞转谉 讙讟 讜诇讗 讛转谞讛 讚讗诐 注诪讚 讗讬谞讜 讞讜讝专 讜诇讗 讚诪讬 诇诪转谞转 砖"诪 讚讗诐 注诪讚 讞讜讝专 讚诪转谞讛 讗讬谞讛 讞诇讛 讻诇诇 讗诇讗 诇讗讞专 诪讬转讛 讗讘诇 讙讟 讞诇 诪讞讬讬诐 讚讚注转讜 砖讬讞讜诇 诪讬讚 讛诇讻讱 讗讬谞讜 讞讜讝专 讗诐 诇讗 驻讬' 讜讙讬讟讜 讻诪转谞转讜 讚拽讗诪' 专"讛 讗讜诪' 专"转 诪讚拽讗诪' 讙讬讟讜 讜诇讗 讗诪专 讙讟 砖"诪 诪砖诪注 讚拽讗讬 讗诪转谞讬' 讚诪讛讬讜' 讗诐 诪转 诪讞讜诇讬 讝讛 讜拽讗诪专 诪讛 诪转谞转讜 讗驻讬' 讘诇讗 转谞讗讬 讗诐 注诪讚 讞讜讝专 讗祝 讙讬讟讜 讘转谞讗讬 讗诐 注诪讚 讞讜讝专 诪诪讬诇讗 砖讗讬谉 讻讗谉 注讜讚 转谞讗讬 讻讬讜谉 砖注诪讚 讗注"驻 砖讞讜讝专 讜谞驻诇 讘讗讜转讜 讞讜诇讬 讛专讗砖讜谉 讜诪转 专讘讛 讜专讘讗 诇讗 住"诇 讛讗 讚专"讛 讚讗驻讬' 注诪讚 讜讛诇讱 讘诇讗 诪砖注谞转 讻讬讜谉 讚砖讜讘 诪转 诪讗讜转讜 讞讜诇讬 讗讬谞讜 讞讜讝专 讜讛讜讬 讙讟 讚讗讬 诇讗讜 讛讜讬 讙讟 讗注"驻 砖诪转 诪讗讜转讜 讞讜诇讬 讬讗诪专讜 砖讗讬谉 转谞讗讬 讛讞讜诇讬 讛讝讛 讙讜专' 讗注"驻 砖讛转谞讛 砖讛专讬 诪转 讝讛 诪讗讜转讜 讞讜诇讬 讗诇讗 诪讬转讛 讙讜专诪转 讜诇讻讱 诇讗 讛讜讬 讙讟 讻砖注诪讚 讜讬砖 讙讟 诇讗讞专 诪讬转讛 讗讘诇 讛砖转讗 讚注诪讚 讗讬谞讜 讞讜讝专 讻讬讜谉 讚诪转 诪讗讜转讜 讛讞讜诇讬 讬讗诪专讜 砖转谞讗讬 讛讞讜诇讬 讙讜专诐 讜诇讗 诪讬转讛 讜驻专讬讱 讗讬 讗诪专转 注诪讚 讞讜讝专 诇"诇 讗讜诪讚谞讗 诇驻讬' 专砖"讬 驻专讬讱 诪讻"砖 讻讬讜谉 讚讗诪专转 讗诐 注诪讚 讞讜讝专 讗祝 讻砖谞转谉 讙讟 住转诐 讻"砖 讚讛讬讻讬 讚驻讬专砖 诪讛讬讜诐 讗诐 诪转 讜诇驻讬' 专"转 驻专讬讱 讘驻砖讬讟讜转 注"讻:

